Euskal herriko mendi eski txapelketa Euskal Herrixan egitea berezia da guretzat, Espainiara edo Frantziara jun biharra, eta gainera gazteleraz ez bada frantsesez, erderaz aritu biharra eukitzen dogulako normalian eskiatzera juten geran lekuetan.\nEuskal Mendizale Federaziuan email bat salbu (gaztelera hutsez bidali zigutena BESTE BEHIN!) Euskaraz bizi ahal izan dogu oingo astebukaera orokorrian, ez bakarrik lasterketan inguruan, ogia erosteko, zerbait galdetzeko, antolakuntza, ikusliak, poteua... euskaldunak ziran orohar. Oso politxa izan da, pentsa, Isaba ere soineko txuriz jantzi zitzaigun gure etorrera ospatzeko.\nAntxon Bandres zenaren omenezko lasterketa gainera berezia da guretzat. Akordatzen naiz lasterketetan beti etortzen zala gu agurtzera, beti Pakon aipamenen bat, beti bromaren bat... Bere faltan, Kristian ere fin zabilen bihar zanerako esku bat botatzen, aita, Antxon zenaren legadua mantentzen.\nHan ziran baita ere Josebatarrak, aspaldiko partez, Lizar, Xandalio etab, Guadalajarako euskal talde ohian aritzen ziren ohikoak... betiko legez, lagun artean jokatu genduan lasterketa.\nAzken aldixan elurtia elurtian gainian botatzen ari da, eta halaxe iragan aste honen haseran, elurte berri bat bota zaban. Ondoren tenperaturak ixo eta hezetu zaban dana, egonkortuz. Aste honetan ere antolakuntzakuek demaseko lanak hartuta ibili diranik ezin ukatu!\nHalere, astebukaerako egualdi onak lagundu dau azkenian.\nBarixakuan Asolaze kanpinetik Txamantxoiara trazatu zaben ibilbidia, dana basotik, leku segurutik. Nahiko bero egin omen zaban eta elurra nahiko motel laga ei zaben, baina gabian zerua oskarbi egonda, elurra ziharo gogortu zan. Hori zan aukeretako bat, beste bat elur kostra geratzia (kostra= goiko kapa izoztuta, behekua biguna, eta elurra horrelakuetan eskiatzeko oso gaitza eta nekeza egoten da biratzeko goiko kapa apurtzeko indar asko egin bihar izaten da eta), beraz, esperotako bi aukeretatik onena geratu zan. Halere, horrelakuetan gertatzen dan lez, lehenengo orduan elurra gogorregi zauan disfrutatzeko, eta eroriko txar bat itxeko aukerekin gainera.\nHorrela ba, zapatu goizian Isaban autobusetan montatu eta Asolaze kanpineraino eraman gintuzten. Irteera antxitxika zan 200m inguru. ondoren eskixak jantzi eta kilometro pasa pista batetatik deslizatzen, pinari batian sartu arte. Txabolak egindako argazkixan ikusi leike pistako lehenengo zati lau horretan\nHandik goiko partera ateratzen ginan, arbolaripe ixa tontorreraino iritsi arte. Salan argazki honetan ikusi leike. Horrela gustua ematen dau eh? danian lagunen bat argazki kamariakin\nEta berriz baso sarreraraino jeitsiera bat in ostian, igoera bera errepikatzen genduan, eta azken jeitsiera beheko pista batetaraino zan, han 3-4 kilometro malda gutxiko zati horretatik jeisten, Asolaze kanpin ondora azaldu, eskiak kendu eta eskiekin motxilan bukatzen genduan lasterketa.\nHemen lasterketan nundik norakuak Google Earth-i esker\nIbilbidia politxa zan arren, motxa, oso motxa egin jatan, 1200m exkaxekin. Jeitsiera oso gogorra zauan, eta irabazteko gutxi eta galtzeko asko zauala begitandu jatan. Horrela ikusi genduan ondoren eski batzuk apurtuta, eta batek baino gehixok kolpe txarren bat ere hartu zabala.\nBueno, horrela izaten dira gauzok, zortia alde eukitzia ez dao sekula soberan.\nNeretzat nahiko ibilbide aproposa zan, nahiz eta korrika hastiak ez jatazen asko gustatzen, baina ondorengo pistan ondo berotzeko aukera euki naban. Halere, basuan sartzian buelta ematia kostau jatan. Basotik urtetzen buelta eman eta lehenengo igoeran goiko partera indartsu allau nintzan.\nLehenengo jeitsieran konfidantza faltaz ez naban gehixegi arriskatu, eta bigarren igoeran berriz ere jeitsieran galdutako posturen bat berreskuratu ahal izan naban. Azken jeitsieran halere, berriz ere galduko naban posturen bat, nahiz eta leihatzen ari nintzan Igorren suerte txarrak fijazio bat hautsi eta bere aurretik bukatzen utzi zidan azkenerako. Beheko pistan, halere, Chilo eta Egea ere aurreratu ahal izan nitxuan, hain lasterketa teknikuan abantailaren bat ere euki bihar genduan ba bestiok.\nAzkenian denboretan 9. sartu nintzan, baina gero kontuak egiten, 3 beterano eta bi frantses, Euskal Herriko kopako 4.! Podiuma gertu gertu aste honetan ere!!! Batzuk txokolatezko domina deitzen dioten horri, nik nahi eta ezin deitzen diot, baina tira, ilusio pixka bat ere egiten dau!\nHemen zapatuan juntau ginan elgoibartarron argazkixa\nDomekan krono igoera jarri ziguten Ardibidepikura. Lasterketa ez zan ezer berezixa mendi eskirako, motxa eta igoera bakarrekua, kronuak izaten diran bezela, baina bazaukan beste berezitasun bat, Isaba bertatik ateratzen ginala eta igoera horixe bera lasterka eta mendikletan ere egiten dala, beraz, beste lasterketa batzurekin gonbaratzia badago.\nErrekorra Iñaki Lejarretak dauka 25 minutu inguruan, duela hilabete gutxi kotxe batek harrapatuta hil den txirrindularixak, eta horregatik, bere omenez izan zan domekako lasterketa hau.\nKrono igoera bertikal hauek ez jataz batere ondo juten, are gutxiago korrika urtetzen geranian, beraz, dana kontran naukala esan leike. Halere, oinguan nahiko ondo berotu naban, eta hori behintzat alde.\nAtera eta korrikan jende dexentek aurreratu ninduan, betiko lez, baina eskiak jantzi eta lehenengo zatixan ritmo politxa hartu naban eta batzuk aurreratu ere. Aurreko taldetxua harrapatzen saiatu nintzan, baina jada distantzia aterata zauden, eta atzekueri ere nik metro batzuk aterata, lasterketa ixa guztixa bakarrik egin naban.\nGora iristeko asko falta ez zala nun ikusi naban kerizpe bat nere ostian. Atzera beitxu eta UltraJavi zala!\nHemen bere argazkixa Salaren albunetik aterata, eta ni atzian\nEskixa lotzen denbora larregi galdu zaban, eta ondoren atzetik aurrera etorri zan bide osua ni harrapatu arte.\nHarrapar eta pasar egin zidan. Haseran segitzen saiatu nintzan, baina nik ere ordurako indar askorik ez, eta Javik sasoi demasa... horrela bukatu genduazen azken metruak.\nEske asto batetik ezin leike karrerako zaldixa atara\nHemen denborak, baina hori baino garrantzitsuagua, azken lasterketa Javik irabazi zidala, hori amorrua!!!\nAste osua kafian kontu bera entzuten egon naiz!\nBetiko lez, ETBko Anartz eta konpañia etorri ziran txapelketa kubritzera. Oinguan neri ere elkarrizketa bat egin zidaten, eta zatitxo bat ere atera dabe telebistan, horixe nere minuto de gloria, aintza minutua¿?\nhemen zu kirolariren aitxatutako bideoa\nLasterketan beste aipamenak:\nEñauten blogian sarrera\nUrgaziko blogian ere bai hemen\nElgoibarren.net-en ere urten da notizia\nDiario Vascon artikulua (ez dabe aipatzen han egon nintzanik, baina han egon nintzan eh!)\nBerrian ere bai\nEta web ofiziala\nHurrengo lasterketia VallFosca daukagu piriniotan. Larizekin parte hartu biot bikoteka. Sekulako ilusiua egiten dit, nahiz eta konfesatu bihar dizueten bildur pixkat ere ematen didala daukan sasoi puntua ikusitxa.\nEguraldixa txarra dator, eta domekara pasau dabe. Oin dudatan geratu gera batzuk jun edo ez, azkenian 6 ordu juten eta beste horrenbeste bueltan izan leikez, eta hori dana 2 ordutara allatzen ez dan lasterketa batetarako... ez dau larregi konpentsatzen. Ikusiko dogu zer pasatzen dan\nEta jun zan domekako lasterketa egin, Eñaut podiumera igotzeko aukerarik gabe utzi genduan, El Ferialeko pistara ixo ginalako iraupen eskixa praktikatzera, izan ere, aste honetan Isabako triatloira apuntatu naiz bi aste barrurako. Betidanik euki dot gogua triatloi txuri bat itxekua, eta azkenik, animatu naiz izena ematera. Ia nola urtetzen dan, bukatziakin pozik geratuko nintzateke\nBaina, hori gutxi ez, eta Ibon Zen-arro ere apuntatu da lasterketan. Idekoko hauek ni laneko irabazle ez izateko ez dakite zer egin, eta gainera, iraupen eskiko materiala lortu bihar diot.\nEsperantza bakarra da korrikan eta bizikletan galtzen doten denbora eskiatzen errekuperatuko dotela. Ia nola urtetzen dan, baina hori bi astebukaera barru.\nmatx 2013(e)ko otsailakren 25(a) 08:29\nZuk balixo dozu zuk!


Normalean, ahal izango dugu opera, filmak, xaboi edo eleberri batean irakurri ez dela gizon bat nor ez da prest. Nahi nuke artikulu honetan gizon sartu. Hitz egingo dugu kontrako Egoera, eta bertan emakume bat da, bat hori ez da prest Da lehen Alarma, ahazten baduzu, idatzi zure SMS eta dei galduak, edo berandu izan Datak denbora guztian. Horrek guztiak esan nahi du ez zuela berarekin maitasuna, eta, horren arabera, zuen, ez da prest, eta zuen du hainbeste aitzakiak elkartu zure familia, urte baten ondoren harremana. Zuen, halaber, uko bete zure lagun edo zure egin. Kontuz, agian zuen beldurrik izan duzu Publikoetan.\nEsan nahi du ez zarela bat egiteko prest du bat-urteko negozio-plan zure proiektua, baina ezin duzu erantzun duzu, bada, oporrak pasatzeko. Sentitzen dut, baina ez zara, beren lehen Kontuan. Uko egin zuen eztabaida etorkizunari buruz. Ez duzu nahi buruz hitz gehiago larriak gauza gisa, adibidez,»Nola da eguraldia gaur egun,»Ez da seinale ona. Oso erraza da, eta aldez identifikatzeko zuen ala ez da oraindik lotuta zure iragana. Hitz egiten zuen, behin eta berriro, bere Ex-mutil-laguna eta dibertigarria istorioak hori gertatu zen. Konparatzen zuen bere harreman iraganean. Zuen deiak duzu, denbora bere izena. Kasu honetan, ez da leku bat izan zuen aurka ezer ez, beste gizon. Ditu, Datak, beste norbaitek eta guztiz fina duzu, lagun bat duzu»onurak»inoiz ez dut bat Ia astebururo, nahi duzu edan, gaueko klub, Koktelak, eta dantza gau osoan, horren ordez, gastu afari erromantiko bat eta pelikula bat ikustera buruzko benetako maitasuna. Ez duzu nahi mugitu elkarrekin eta beren stuff duzu. Edo zer da okerragoa, nahi dute pasatzeko gau osoa berarekin, eta galdetzen zuen, ondoren joan atsegina taldea, aitzakia bat zuela Goizean goiz Bilera lanean. Agian besterik ez zuen behar, Sexuaren, ez, ez duzu nahi elkarrekin bidaiatzeko eta arakatzeko Lur berri bat. Nahiago zuen oporrak pasatzeko zure lagunekin, baina promesak horiek erosi iman bat.\nZuen arazoak ditu konfiantza\nNork daki, agian, zure lotutako azken huts egin du harremana. Esaten zuen gizonak ez dira ezagutzen, eta ez duzu modu zaindu horietako. Nahi duzun independentea izango da, eta onartu behar zure laguntza inolaz ere. Zenbatu ahal izango duzu bakarrik bere burua\n← Gida datazio: proba txostenak eta bilaketa bat bazkide data\nOnline bideo-komunikazioa →


Ikerketa baten arabera Tinder-eko “match”-ak ez dituzu zuk aukeratzen — Gaztezulo\nIkerketa baten arabera Tinder-eko “match”-ak ez dituzu zuk aukeratzen\nIkerketa baten arabera Tinder-eko “match”-ak ez dituzu zuk aukeratzen Judith Duportail-ek argitaratutako saiakera baten arabera zoria ameskeria da Tinder garaian. Aplikazio ezagunak erabiltzaileak ordenatzen ditu “desiragarritasunaren” arabera eta hortik bikoteak osatzen ditu edertasuna, adimen-kozientea eta logika patriarkala bezalako parametroak erabiliz. https://www.gaztezulo.eus/albisteak/ikerketa-baten-arabera-tinder-eko-201cmatch201d-ak-ez-dituzu-zuk-aukeratzen https://www.gaztezulo.eus/albisteak/ikerketa-baten-arabera-tinder-eko-201cmatch201d-ak-ez-dituzu-zuk-aukeratzen/@@download/image/Tinder1.jpg\nJudith Duportail-ek argitaratutako saiakera baten arabera zoria ameskeria da Tinder garaian. Aplikazio ezagunak erabiltzaileak ordenatzen ditu “desiragarritasunaren” arabera eta hortik bikoteak osatzen ditu edertasuna, adimen-kozientea eta logika patriarkala bezalako parametroak erabiliz.\nDuportail-ek azaleratu duenak Tinder deskargatuta duten 57 milioi pertsonei eragiten die. Bere L'Amour sous algorithme saiakera hausnarketak ikerketa ezberdinekin osatzen ditu pentsatzeko asko ematen duten informazioak ezagutaraziz.\nIdazle frantziarrak Tinder-en ranking sekretuaren inguruan gehiago jakin nahi izan zuen eta hortik hasi zen bere ikerketa. Ligatzeko aplikazio deskargatuenak bere erabiltzaileak puntuatzen ditu Miss Unibertsoko txapelketa bat bailitzan eta pelikuletan azaltzen diren amerikar institutu batean bezala ordenatzen ditu ondoren. Beraz, zoriak gauza gutxi du esateko Tinder munduan.\nIkerketan Duportail ohartu zen Tinder-en sekreturik sakonenaren atzetik zebilela. Azkenenan, ez du lortzen erabiltzaileen zerrenda ilun hori baina, trukean algoritmoaren eta giza jokabideari buruz zenbait gauza interesgarri aurkitzen ditu.\nBere ikerketaren lehen emaitzak 2017an argitaratu ziren The Guardian-eko artikulu batean. Bertan, azaltzen du aplikazioak Facebook-en emandago like guztiak gordetzen dituela altxorrak bailiran, baita zure match-en elkarrizketak hitzez hitz konektatuta egon zaren orduekin batera.\nHorrez gain, idazle frantziarrak azaleratu du emakumezkoek Tinder beraien autoestimua hobetzeko erabiltzen dutela, gizonezkoek aldiz, zitak edo gau bateko ligeak edukitzeko. Baina goazen gehien interesatzen zaigun horretara, nola sailkatzen ditu aplikazioak erabiltzaileak zerrenda sekretu horretan?\nDirudienez Elo puntuazio sistema erabiltzen du. Sistema honetan popularra den norbaitek zure aurpegia ezkerretara lerratzen badu (hau da, errefusatu bazaitu) puntuak kentzen dizkizu. Aldiz, eskuinetara lerratzen bazaitu (match) “desiragarritasunaren” zerrenda gora egiten duzu. Aplikazioak ligatzen laguntzeko tresna baino, txapelketa zinez lehiakor bat dirudi!\nTinder-ek krudeltasunez epaitu eta diskriminatzen ditu erabiltzaileak. Gainera match horien artean “logika patriarkal” bat ezkutatzen da: Karrera on bat duen gizonezkoak puntuak irabaziko ditu, formazio berdineko emakumeak galdu. Tinder-ek emakumeak eta gizonezkoak ezberdin baloratzen ditu eta ematen dituen “match”-etan gizonen preferentziak lehenesten dira.\nGainera, algoritmoak gizonezko zaharragoen eta emakumezko gazteagoen arteko ziten alde egiten du, genero rol tradizionalak iraunarazi. Horrela, erakargarritasuna neurtzeko pertsonaren generoa eta duen adinerako burutzen duen lana aztertzen ditu, gizonezko adinduei eta emakumezko gazteei puntu gehiago banatuz.\nEta nola lortzen da hau? Rekognition bidez, Amazon-ek sortuta inteligentzia artifiziala. Honek argazkiak sailkatzen ditu Tinder-eko datuen azterketa zorrotz baten ostean. Bertan aztertzen dira adimen-kozientea, ikasketa eta egoera emozional orokorra. “Matching” zerbitzariak esaldiko hitzen batez-besteko kopurua aztertzen du edota hiru silaba baino gehiagoko hitzen kopurua. Informazio guzti horretan oinarriturik Tinder ondorio batera iristen da: Erakargarritasun maila bereko pertsonak elkar ulertzeko prestutasun handiagoa dute.\nTinder-en egunero bi milioi match gertatzen dira. Aplikazioa 190 herrialdeetan dago eta milioi bat zitatik gora gertatzen dira aste batean berari esker. Batzuk gainera, aplikazioaren esklabo bilakatzen dira, online merkatu hori ezin utziz.\nTinder-ek bideo-jokoetatik hartutako teknikak erabiltzen ditu, baita kasinoen maltzukeria ere, milioika erabiltzaile online mantentzeko eta behar den momentutan dopamina deskargak sortzeko eurengan. Halere, Tinder-ek egiten duena ez da zerbait berria, beste hamaika algoritmoren mende bizi baikara egunero gosaltzeko aukeratzen ditugun zerealetatik hasita.


Euskal Herria Mendi Erronka Leitzan\nLeitzako plaza, Leitzaldea Leitza | Lehiaketak\nEuskal Herria Mendi Erronka Leitzan Leitzako plaza\nMendi-ibilaldia Zubietatik Ezkurrara\nMendi-ibilaldia Zubietatik Ezkurrara Plaza\nBaratzeko mamu tailerra Iruritan\nIruritako plaza, Baztan Irurita | Tailerrak\nBirbira kolektiboko Amaia Zinkunegi eta Ines Gerekaren eskutik, larunbat goizean Maiatzaren 18an, larunbatean 10:00etatik 13:30era Iruritako plazan baratzeko mamu tailerra eskainiko dute haurrendako. Birbira kolektiboko Amaia Zinkunegik eta Ines Gerekak emanen dute txorimaloen tailer hau. Arizkunenean eman daiteke izena, doan.\nBaratzeko mamu tailerra Iruritan Iruritako plaza\nBirbira kolektiboko Amaia Zinkunegi eta Ines Gerekaren eskutik, larunbat goizean\nMaiatzaren 18an, larunbatean 10:00etatik 13:30era Iruritako plazan baratzeko mamu tailerra eskainiko dute haurrendako. Birbira kolektiboko Amaia Zinkunegik eta Ines Gerekak emanen dute txorimaloen tailer hau. Arizkunenean eman daiteke izena, doan.\nIgantziko IX. BTT jautsiera\nBortziriak Igantzi | Lehiaketak\nGoizean entrenamendu-saioak izanen dituzte; arratsaldean, berriz, lehiaketaren bi saioak Larunbat honetan, maiatzaren 18an, izanen da aurtengo mendi-bizkleta jaitsiera proba. Xabi Telletxearen omenez eginen den IX.a izanen da. Aitzineko astean egitekoa zen baina egutegian bertze proba garrantzitsu bat gurutzatu zitzaienez, aste bat gibeleratzea erabaki zuten Igantziko Biltoki elkarteko kideek.\nGoizean entrenamendu-saioak izanen dituzte; arratsaldean, berriz, lehiaketaren bi saioak\nLarunbat honetan, maiatzaren 18an, izanen da aurtengo mendi-bizkleta jaitsiera proba. Xabi Telletxearen omenez eginen den IX.a izanen da. Aitzineko astean egitekoa zen baina egutegian bertze proba garrantzitsu bat gurutzatu zitzaienez, aste bat gibeleratzea erabaki zuten Igantziko Biltoki elkarteko kideek.\nLeurtza inguruan anfibioak eta narrastiak ezagutuz\nLeurtzako urtegia, Malerreka | Mendi ibilaldiak\nBi biologorekin anfibioak eta narrastiak ezagutzeko aukera eskainiko dute maiatzaren 18an Argia aldizkariaren mendeurreneko ospakizunen baitan, eskualdean ekitaldi bat ere antolatu dute. Hain zuzen, Leurtzako urtegi inguruan, anfibioak eta narrastiak ezagutzeko txangoa eginen dute maiatzaren 18an, bi biologo gidari dituztela. Nafarroako Gobernuaren, Eusko Jaurlaritzaren eta Beintza-Labaiengo eta Urrozko udalen babesa izan du Argiak ekitaldi hau antolatzeko.\nLeurtza inguruan anfibioak eta narrastiak ezagutuz Leurtzako urtegia\nBi biologorekin anfibioak eta narrastiak ezagutzeko aukera eskainiko dute maiatzaren 18an\nArgia aldizkariaren mendeurreneko ospakizunen baitan, eskualdean ekitaldi bat ere antolatu dute. Hain zuzen, Leurtzako urtegi inguruan, anfibioak eta narrastiak ezagutzeko txangoa eginen dute maiatzaren 18an, bi biologo gidari dituztela. Nafarroako Gobernuaren, Eusko Jaurlaritzaren eta Beintza-Labaiengo eta Urrozko udalen babesa izan du Argiak ekitaldi hau antolatzeko.\nPiriniotan Dantzan – Mutildantza Eguna 2019\nBaztan Arizkun | Ospakizunak\nEzkurrako plaza, Malerreka | Ospakizunak\nMalerreka Eguna Ezkurrako plaza\nElizondoko Abesbatza Ttikik emanaldia eskainiko du larunbatean Lekarozen\nElizan, Baztan Elizondo\nElizondoko Abesbatza Ttikik hurrengo emanaldietako datak zehaztu ditu. Maiatzaren 18an, heldu den larunbatean, Lekarozen bilduko dira 18:00etan, elizan. Maiatzaren 24an Iruritan zehaztu dute hitzordua, Iruritako dantzariek antolatu duten Bagara ikuskizunean parte hartuko baitute. Biharamunean, hilaren 25ean Elizondoko Abesbatzak hartuko du lekukoa. Zarauzko Abesbatzarekin batera, Arizkunen izanen dira.\nElizondoko Abesbatza Ttikik emanaldia eskainiko du larunbatean Lekarozen Elizan\n'Esku harriak: Oteizaren (h)ariak' saioa\nLarunbatean 19:30ean Kultur Etxean, dantza, musika, bertsolaritza eta bertze zenbait diziplina uztartzen dituen ikuskizuna da MugMus laborategiak Esku harriak: Oteizaren (h)ariak emanaldia eskainiko du maiatzaren 18an, larunbatean 19:30ean Kultur Etxean. Dantza, musika, bertsolaritza, eskultura eta bertze uztartzen dituen ikuskizuna da. Berako Kultur Batzordeak antolatutako emanaldirako sarrera 7 euro gostako da.\n'Esku harriak: Oteizaren (h)ariak' saioa Berako Kultur Etxea\nLarunbatean 19:30ean Kultur Etxean, dantza, musika, bertsolaritza eta bertze zenbait diziplina uztartzen dituen ikuskizuna da\nMugMus laborategiak Esku harriak: Oteizaren (h)ariak emanaldia eskainiko du maiatzaren 18an, larunbatean 19:30ean Kultur Etxean. Dantza, musika, bertsolaritza, eskultura eta bertze uztartzen dituen ikuskizuna da. Berako Kultur Batzordeak antolatutako emanaldirako sarrera 7 euro gostako da.\n'La Paz y otras lunas' antzezlana\nIrungo Ezezagunok antzerki taldearen eskutik Harriondoa Kultur Etxean 20:00etan Aristófanes Greziako antzerkigile klasikoaren La paz lanean oinarritutako La paz y otras lunas antzezlana eskainiko du Irungo Ezezagunok antzerki taldeak maiatzaren 18an, larunbatean 20:00etan Harriondoa Kultur Etxean. Sarrera 3 euro gostako da.\n'La Paz y otras lunas' antzezlana Harriondoa Kultur Etxea\nIrungo Ezezagunok antzerki taldearen eskutik Harriondoa Kultur Etxean 20:00etan\nAristófanes Greziako antzerkigile klasikoaren La paz lanean oinarritutako La paz y otras lunas antzezlana eskainiko du Irungo Ezezagunok antzerki taldeak maiatzaren 18an, larunbatean 20:00etan Harriondoa Kultur Etxean. Sarrera 3 euro gostako da.\nBertso-afaria maiatzaren 18an Gartzainen\nElkartean., Baztan Gartzain | bertso-saioa\nTxartelak maiatzaren 12ra arte erosi ahal izanen dira 30 eurotan Herriko gazteek antolatuta, asteburu kulturala izanen dute maiatzean Gartzainen. Hilaren 18an, larunbatean, bertso-afaria izanen dute, 21:00 aldera, herriko elkartean (60 lagun baino gehiago izanez gero elkartearen goitiko solairuan eginen lukete).\nBertso-afaria maiatzaren 18an Gartzainen Elkartean.\nTxartelak maiatzaren 12ra arte erosi ahal izanen dira 30 eurotan\nHerriko gazteek antolatuta, asteburu kulturala izanen dute maiatzean Gartzainen. Hilaren 18an, larunbatean, bertso-afaria izanen dute, 21:00 aldera, herriko elkartean (60 lagun baino gehiago izanez gero elkartearen goitiko solairuan eginen lukete).\nKantu-afaria Amaiurren maiatzaren 18an\nGaztelu elkartean., Baztan Amaiur\n'Asteazkenekuak' eta Santxotena akordeoilariak alaituko dute mahai-ingurua Heldu den larunbatean, maiatzaren 18an, 21:00etan, kantu-afaria izanen dute Amaiurko Gaztelu elkartean. 'Asteazkenekuak' eta Santxotena akordeoilariak girotuko dute elkartea.\nKantu-afaria Amaiurren maiatzaren 18an Gaztelu elkartean.\n'Asteazkenekuak' eta Santxotena akordeoilariak alaituko dute mahai-ingurua\nHeldu den larunbatean, maiatzaren 18an, 21:00etan, kantu-afaria izanen dute Amaiurko Gaztelu elkartean. 'Asteazkenekuak' eta Santxotena akordeoilariak girotuko dute elkartea.\nMinbizia dutenen aldeko jaialdia maiatzaren 18an Elizondon\nFrontoian., Baztan Elizondo | Kontzertuak\nIriarte pilotalekuan hainbat kontzertu antolatu ditu Lur aretoak maiatzaren 18an 'Borobileko ertzetik' goiburupean. «Erpin edo ertzetan kokatzen diren errealitateei hitza eman eta bultzada» emateko asmoz, Borobileko ertzetik jaialdia antolatu du Elizondoko Lur aretoak maiatzaren 18rako.\nMinbizia dutenen aldeko jaialdia maiatzaren 18an Elizondon Frontoian.\nIriarte pilotalekuan hainbat kontzertu antolatu ditu Lur aretoak maiatzaren 18an 'Borobileko ertzetik' goiburupean.\n«Erpin edo ertzetan kokatzen diren errealitateei hitza eman eta bultzada» emateko asmoz, Borobileko ertzetik jaialdia antolatu du Elizondoko Lur aretoak maiatzaren 18rako.


dantzari [4 resultados]\nI-018 A06 Bilobak dantzaria izan behar zuela eta hasi zen dantzan, baina utzi egin zuen. Ona zela zirudien.\nIR-016 A02 Bera dantzaria izan zen, baina herrietan bakarrik dantzatzen zuten. Oraingo dantzariek baina hobeki egiten zuen oraingo gazteek ez baitute sentitzen eta erakusten. Berak herrian ikasi zuen dantzatzen. Igandero zegoen dantzaldia. Eugin ere baziren dantzari ederrak.\nII-130b A03 denetarik Martin oso dantzari ona zen. Sariren bat ere irabazi zuen. Faustinorekin batera joan zen Bartzelonara. Zuberotar dantzak ere ikasi zituen. Hogeita hiru urte zituela apendizitisaren ondorioz hil zen.\nII-062b A03 Bi urtez bakarrik izan zen dantzari, taldea desegin zen, diru aski ateratzen ez zelako. Hogeita bi urterekin hasi eta hogeita lau urterekin utzi zuen. Oroitzapen oso onak ditu dantzaren inguruan. (43:55") Agurra.


Alarma Estatu Batuetan, Niloko birusen kasuak ugaritzeagatik | Consumer\nAlarma Estatu Batuetan, Niloko birusen kasuak ugaritzeagatik\nTxosten batek dio kaltetuen kopurua laukoiztu egin dela.\nEstatu Batuetako Gaixotasunen Kontrol eta Prebentzio Zentroak alarma-abisua eman du, Niloko birusaren gaixotasun-kasuak ugaritu egin baitira. Estatu Batuetako Gobernuko ikertzaileek egindako txosten baten arabera, kaltetuen kopurua laukoiztu egin da azken urtean.\nLyle Petersen zentro horretako infekzio-saileko zuzendariak ohartarazi du Estatu Batuek benetako epidemia bati aurre egin behar diotela, eta “okerrena etortzeke dago”. Jendeak erritmo horretan jarraitzen badu, “orain arte ezagutzen den epidemia handiena ikusiko dugu”, dio Petersenek.\nBirusa eltxoen bidez garraiatzen da, eta gripearen antzeko gaitza eragiten du infektatuen %20an, eta gainerako %80an ez du inolako sintomarik. Ehuneko txiki batean (%1 inguru), eritasunak garuneko infekzio hilgarri baterantz egiten du aurrera, bereziki adineko pertsonengan.\nIaz bakarrik 4.269 kasu erregistratu ziren herrialdean; horietatik 1.495 garuneko infekzio izan ziren, eta 177 pertsona hil ziren. Estatu Batuetan ezagutzen den Nilo birusaren lehen infekzioa New Yorken gertatu zen 1999. urtean.\nbirus kasuak nilo-eu


Schefflera, barneko solairu handi bat | Consumer\nSchefflera, barneko solairu handi bat\nKomeni da substratua alga-estraktuarekin aldizka ordaintzea\nEtxeko txokoak apur bat itzalita bizitzaz hobekien betetzen dituen barneko landareetako bat schefflera da. Zuhaixka itxura du eta bi metroko altuera izatera irits daiteke. Horregatik, oso aukera egokia da sabai altuko etxeetarako.\nLandare hau gure inguruko etxeetan ohikoagoa da bere izenak adierazten duena baino. Scheffler botanikari alemanak XVIII. mendean aurkitu zuen. Hostoak luzangak edo palmatuak izan daitezke, konposatuak, eta, normalean, bosteko taldetan egoten dira, nahiz eta hori aldatu egiten den 150 espezieetatik zeinen arabera. Loreei dagokienez, esan daiteke hutsalak direla.\nFamilia horretan, Ariliazeoetan, schefflerak substratu biguna behar du batez ere, eta hilero alga-estraktuarekin ongarritzea komeni da.\nInstalazio honetarako ezinbestekoa da behar den ur-kantitatea bermatzea. Schefflerak hezetasun handia duten planetako eskualdeetan du jatorria, hala nola Indian, Zeelanda Berrian eta Ozeaniako beste uharte batzuetan. Horrek pentsarazten du ura maiz eman behar zaiola, urtaroaren arabera. Udan astean behin ureztatu beharko da, eta neguan, berriz, 15 egunean behin. Aukera bat da hidrokultiboko loreontzietan landatzea, behar duen ura berak dosifikatzeko.\nSolairu honen zainketan arreta jarri behar duen beste alderdi bakanetako bat argi kokapena bermatzea da. Argiak pixka bat bahetuta iritsi behar du, hau da, ez du eguzki-izpiek zuzenean eragin behar. Jakin ezazu landare horren barietate asko daudela eta hostoetan tonu hori gehiago dutenek argi gehiago behar dutela.\nOro har, schefflera barneko landarea da, eta ficus gisa ere funtziona dezake, oso arreta gutxirekin.\nflor-eu Jardín-eu schefflera


Bertso-topaketa bihar, Mungian. Deia, Noticias de Bizkaia\nBertso-topaketa bihar, Mungian\nEkitaldia arratsaldeko 18:30etan hasiko da Andra Mari gunea, 6. mailako ikasleekin\nMungia- Mungiako eta Gatikako ikastetxeetako ikasleek bertso-topaketa ospatuko dute bihar Andra Mari gunean, arratsaldeko 18:30tatik aurrera.\nIaz bezala, Herriko Ikastetxeak, Bizkaiko Bertsolazeen Elkartea eta Mungiako Udalaren eskutik izango da aurtengo ekimenaren antolakuntza. Bertso-topaketa honetan, gaztetxoak ez dira bakarrik egongo, baizik eta, Bizkaiko Bertsozale Elkartearen laguntzaz gain, Mungiako Bertso Eskolako bertsolarien laguntza ere izango dute bere konpozizio eta bertsoak era bikain batean botatzeko. “Gazte-tzoentzat erreferenteak izate espero dugu, bi elkarte hauetako laguntza edukiko baitute”, azpimarratzen dute antolatzaileek.\nMusikaBertsoez gainera, musika entzun eta kanta-tzeko aukera ere izango dute parte saiora doazenek. Musika baita berstoak modu aproposa eta onean disfruta-tzekoi modurik onena, arduradunen arabera, beraz bere presentzi oso garrantzitsua izango da saioan zehar.\nEkitaldia behar bezala prestazeko, bai Mungia eta Gatikako 6. mailako ikasleek Geu ere bertsotanproiektuan parte hartu dute ikasturtean zehar.\nProiektu horren xedea da, umeei euskaraz egiteko trebetasuna eta baliabide gehiago ematea, hain zuzen ere. Aldi berean, eskolan erabiltzen ez diren hizkun-tza funtsio ez ohikoak, hara nola haserrea, ironia, eta modu honetako lengoi baliabideak, “era entretenigarriago batean lantzeko parada izango dute bertso zale gazte hauek”, diote Bertso-topaketako arduradune. - P. Arostegi


Data (hasiera/bukaera) *\nDokumentu berri bat gehitu\nMezuaren kopia jaso nahi duzu?\nIrakurri eta onartzen dut: pribatutasun politika\nBaldintzak Segurtasun baldintzak\nAseguruak: emandako estaldura "iltzez iltze" deitua izango da. Aseguruaren epea utzitako dokumentua ateratzen den egunetik bueltan etortzen den eguna arte, biak barne izan behar da. Asegurua izan dela egiaztatu arte dokumentua ez da aterako.\nJasotzeko eta bueltatzeko momentuan dokumentua behar bezala enbalatu eta babestu egin beharko da. Enbalajeko kostuak entitate eskatzailearen kargu joango dira.\nErakusketa aretoek agiriak zainduta edukitzeko beharrezko segurtasun neurriak izango dituzte.\nErakustaretoko tenperatura ez da 20º C baino gehiagokoa izango, eta, gehienez ere, balore horren gaineko +/-%10eko marjina onartuko da.\nHezetasun erlatiboa % 40 eta % 50eko balio tartean egongo da.\nErakusketako agirien argiztapena ez da 50 lux baino gehiagokoa izango eta beti zeharkakoa izango da. Erakutsiko diren obrek ez dute inoiz eguzkiaren argia zuzenean jasoko.\nBitrinetan sartutako agiriak aldenduta egon beharko dute edozein bero-iturritik eta ur kanalizazioetatik. Bitrina barruko argiztapena LED edo antzekoa izango da.\nDokumentu markoztatuen kasuan, gomendagarria da markoa eta paretaren artean espazio txiki bat utzita (separadoreak erabiliz) zintzilikatzea obra, airearen zirkulazioa ahalbidetzeko. Ardatz bertikala pixkat okertzea ere badago, horrela markoaren goiko aldea paretatik pixkat bereiztuta geratzen baita eta posizio honetan distirek eragin gutxiago baitute.\nAgiriak behar bezala babestuta egon behar dute, bai Koldo Mitxelena Kulturuneko Liburutegitik ateratzen diren unean, bai erakusketa bukatu ondoren liburutegira itzultzen direnean.\nBalore berezia duten obrak mailegatzen direnean, arte lanak eta dokumentazioa garraiatzen dituen enpresa espezializatu batek eta sektorean esperientzia duenak egin beharko du enbalajea eta garraioa.\nMarkoztatzea. Erakusketarako helburuarekin obra markoan sartzea beharrezkoa denean, erakunde antolatzailea arduratuko da markoztatzeaz eta profesional espezializatuek egingo dute material neutro eta egonkorrak erabiliz: kotoi-zuntzezko kartonajeak erabiliko dira bai pasparturako eta bai obraren atzekaldeko euskarrirako, zinta itsasgarrien erabilera saihestuko da eta metakrilatoa erabiliko da beti beira beharrean. Pieza eta metakrilatoaren artean izpi-ultramoreentzat filtroa duen aire-ganbera bat egon beharko da. Atzekaldea ere kontserbazio-materialekin egina izango da, eta euskarri egokia bermatzeko bezain zurruna izan beharko da. Tamaina handiko piezen kasuan 5mm-ko lodiera izan beharko du (eta gutxienez 3 mm-koa tamaina txikikoetan).\nZerbait urratu, hautsi edo zikintzen bada, ez da inolako konponketa edo berriztapenik egingo. Koldo Mitxelena Kulturuneko Liburutegia jakinaren gainean ipini beharko da.\nKoldo Mitxelena Kulturuneko Liburutegiak beretzat gordetzen du erakusketa aretoetako baldintza horiek ikuskatzeko eskubidea, baita hezetasun eta tenperatura grafikoak noiznahi eskatu eta, aipatutako baldintzak egokiak ez direla uste badu, agiriak erretiratzekoa ere.\nIdentifikazioa Ikusgai dauden agirien ondoan eta ondo ikusten den lekuan honako oharra jarri behar da:\nJatorria: Koldo Mitxelena Kulturuneko Liburutegia - Gipuzkoako Foru Aldundia\nJakinarazten dizugu zure datu pertsonalak Kulturaren alorrean herritarrekiko interakzioari buruzko tratamenduan sartuko direla. Tratamendu horren arduraduna Kultura Zuzendaritza Nagusia da.\nZure datuak ondare historiko-artistikoa babestu, sustatu eta kudeatzeko erabiliko dira, interes publikoaren izenean edo tratamenduaren arduradunari emandako botere publikoen izenean egindako eginkizun bat betetzeko, 27/83 Legeak, azaroaren 25ekoak, Autonomia Erkidego Osorako Erakundeen eta bertako Lurralde Historikoetako Foruzko Jardute-Erakundeen arteko Harremanei buruzkoak, 7. artikuluko a) 12 atalean eta 11/2007 Legeak, urriaren 26koak, Euskadiko Liburutegiei buruzkoak ezarritakoarekin bat etorriz.\nDatuak ez zaizkie hirugarrenei jakinaraziko. Datuak gordeko dira tratamenduaren helbururako eta erantzukizunak zehazteko egokitzat jotzen den denboran.\nDatuak eskuratzeko, zuzentzeko, ezabatzeko, mugatzeko eta aurka egiteko eskubideak erabil ditzakezu (DBEOren 15-22 art.) eta, horretarako, arduradunarengana jo dezakezu https://egoitza.gipuzkoa.eus helbidean dauden formularioen bidez. Zure datu pertsonalen tratamenduari buruzko gaietarako, harremanetan jar zaitezke datuak babesteko ordezkariaren eginkizunak betetzen dituen pertsonarekin, helbide honetan: dbo@gipuzkoa.eus.


Juan Mari Bandres hil da, gaixotasun baten ondorioz - Euskal Herria - Berria\nJuan Mari Bandres hil da, gaixotasun baten ondorioz\nAbokatu ezaguna eta Euskadiko Ezkerreko buruzagia izan zen. 79 urte zituen.\nJuan Mari Bandres, 1979an, Kongresuan.\nJuan Mari Bandres (Donostia) hil da, 79 urterekin. Euskadiko Ezkerreko agintari nagusia izan zen, eta abokatu ezaguna ere bai. Azkeneko urteetan bizitza publikotik erretiratuta zegoen, garuneko gaixotasun bat zela medio -1997an buruko isuria izan zuen—. Bart zendu da, Donostian —etxean, Gros auzoan—, eta haren gorpua Zorroagako beilatokian dago. Bihar izango da haren aldeko hileta elizkizuna, Donostian: San Vicente elizan —parte zaharrean—, 19:30etik aurrera.\nBandres 1977an Espainiako senatari izan zen EEtik, eta 1979 eta 1989 artean diputatu, alderdi beretik. Eusko legebiltzarkide ere aritu zen urteetan EEtik. Eurodiputatu karguan ere egon zen bi legealditan —1986an hautatu zuten lehen aldiz, talde mixto bateko kideen artetik zozketa eginda—. 1978an EAEko Euskal Kontseilu Nagusiko kidea izan zen, Garraio eta Komunikazio kontseilari bezala.\nAbokatu gisa, Burgosko prozesuan egindako lana da azpimarragarrienetakoa. 1970eko abenduaren 3an hasi zen ETAko hamasei kideren kontrako epaiketa —tartean zen Mario Onaindia, gero EEn Bandresen kide izandakoa—. Nazioarteko oihartzuna eduki zuen auziak.\nFrankismoak ezarritako salbuespen egoera batean Almeriarara (Espainia) deportatu zuten, Purchenara.\n1982an ETA politiko-militarrak desegin egin zela jakinarazi zuen, eta Bandresek zeregin garrantzitsua jokatu zuen, Espainiako Gobernuarekin negoziazioak eginda ETA pm-ko kideen "bergizarteratzeaz".\n1993an PSEk eta EEk bat egin zutenean ere hartu zuen parte elkarrizketetan. 1994an PSE-EE utzi egin zuen eta politika utzi zuen.


Ez gara zuen jokoan jausiko - - Aikor.eus\nEz gara zuen jokoan jausiko\nUnai Ugalde 2019-03-05 09:43\nApustuzale porrokatu-leloa erantsi digute euskaldunoi, batez ere gure kolonizatzaile frustratuek. Hala ere, ezin ukatu gugan dagoen lehiazaletasuna, herri-kirolen munduan gehienbat, dela idi-demen karraju sufrituetan, dela segalarien aurrez-aurreko latzetan, dela frontoietako norgehiagoka zaratatsuetan.\nBaina azkar itxuraldatu zaigu mundu hori azken urteotan, plaza berriak bereganatuz. Lehenengoz, apustu-lokalen sorrera eta ugalketa etorri zen, makina txanponjaleak baino ez edukitzetik planeta osoko futbol-partiden emaitzak apustugai eskaintzera arte (bide batez: zergatik ezarri ote da hain azkar VARa goi-mailako futbolean?). Gainera, eskura jarri zizkiguten pokerra gisako karta-joko arrotzak eta kasino kutsuko beste zenbait denbora-pasagarri. Azkenik, sekulako publizitate-kanpaina bortitz bezain matxisten bultzadarekin, etxean sartu digute kasinoa, online joko-plataformak baliatuz.\nHorrek guztiak adikzioa dakarrelakoan, salaketa-ekintzak hasi dira antolatzen; izan ere, izenburua urtarrilean Ondarroan zintzilik ikusi nuen pankarta batetik mailegatu dut. Otsailean, hitzaldi jendetsu bat izan da Galdakaon, protestak gertatu dira Gasteizen, eta gaia Legebiltzarreraino iritsi da. Txorierrin ez dut oihartzunik nabaritu, ordea.


Atez ate | Hitz beste\n2012-02-25 by Anjel Lertxundi\nBilduk gobernatzen dituen udalerri askotan, zaborra biltzeko atez ateko sistema izan zen atzo eta herenegun Trending Topic nagusia, atez atetik ahoz ahora ibilitako gai komentatuena. Ez da inor indiferente uzten duen konposta, beste koska askoren artean, bi auzi garrantzitsu gurutzatzen direlako debatean: zaborraren beraren arazoa batetik\nMademoiselle Andere →\n2 thoughts on “Atez ate”\n2012-02-25 at 16:21\nBertze toki batzuetan nola egiten duten ikusterat nahiz ikasterat joan zituan. Herrian probatu zitean. Jendeak erantzun ona eman zioan bilketa era berriari. Badaezpada ere bozketa egin zitean eta jendeak, erabilpenaz ez ezik, botoen bidez ere, baietza eman ziean. Usurbilen Zarautzen baino zabor kilo gehiago ongi bideratzea erdietsi ditek (Zarautz handiago baden arren). Den-dena ongi egin ditek. Ekologia benetan aintzatetsi dutela erakutsi ditek. Bertze batzuk, aldiz,\nBerez egokiena ez den arren, ekologismoaren erabilera politikoa egitea eta horren gaineko eztabaida sortzea ez zait gaizki iruditzen, azkenean horrek kontzientzia ekologikoa pizten duelako. Interes elektoral hutsengatik izango balitz ere ontzat emango nuke ekologikoki onuragarria den edozein erabaki politiko. Are gehiago, herritarren nahiaren kontra hartutako erabaki ekologiko bat ere ontzat emango nuke. Martxa honetan diktadura ekologiko baten beharra izango du munduak.\nAtez atekoak beste alderdiengandik kritika gogorrak jaso ditu. Besteak beste EAJk salatu du inolako kontsentsu edo kontsultarik gabeko erabakia izan dela, guztiz autoritarioa, nahiz eta EAJkoek berdin edo are okerrago jokatu duten beste kontu batzuetan, AHTarekin esaterako. Diferentzia nabarmen bat dago ordea. Atez atekoa nahi denean jar edo ken daiteke. Atez atekoaren aurka dauden alderdiek hurrengo udal hauteskundeetan irabaztea baino ez dute bilketa-sistema aldatzeko. AHTaren kaltea ordea ez da berehalakoan konponduko.


HABE IKASBIL: Idazlan-proposamenak: "Hemengoa kontsumitu" eta "Mugikorrak eta adin txikikoak"\nIdazlan-proposamenak: "Hemengoa kontsumitu" eta "Mugikorrak eta adin txikikoak"\nBi gai proposatzen dizkizugu, gutxienez 300 hitzeko idazlana osa dezazun.\nIrakurri ondo kasu bakoitzean ematen zaizkizun egitekoak eta horiek garatzeko proposatzen zaizkizun ideiak. Gutuna edo iritzi-artikulua idazteko aukera izango duzu. Egoera bakoitzari ondo egokitzen zaion testua osa dezazun, idazlan-eredu bana aurkituko duzu.\nGosari gazia ala gozoa?\nGosaltzeko ohiturak denborarekin aldatzen joan dira. Gure zaharrek gutxi gosaldu eta hamaiketakoa egiten zuten. Orain, badirudi gazia gosaltzea dela joera...\nKontsumo-taldeek gorakada nabaria izan dute azken laupabost urteotan eta ondorioz, gero eta gehiago dira barazkiz hornitutako saskiak jaso nahi dituzten bezeroak.\nTeknologian heztearen garrantzia\nZenbat aldiz esan dugu gure etxeko txikienek teknologia guk baino errazago erabiltzen dutela eta ohituagoak daudela teknologiaren aurrerapenekin? Ohituta daude, bai, baina garrantzitsua da ume-umetatik teknologian ondo heztea.\nNumber of visits: 7890


Foru gobernu berriak ekin dio, eragin guztiekin, 2019-2023 legealdi berriari - Artikulua - Gipuzkoa ETORKIZUNA ORAIN\nForu gobernu berriak ekin dio, eragin guztiekin, 2019-2023 legealdi berriari\nDiputatu berriek gaur hartu dute kargua, eta Kontseilu berriak departamentuen egitura eta jardun esparruak onartu ditu.\n“Datozen lau urteotan aurreko lauetan hasitako bidea jarraitu eta kontsolidatu egingo dugu”. Hala nabarmendu du Markel Olano diputatu nagusiak gaur goizean egindako kargu hartze ekitaldi publiko eta ofizialean, koalizio Foru gobernu berria eratzeko, zeinean 9 diputatuek kargua irudikatzen duten lepoko bereizgarria jaso duten Olanoren eskutik. Bere mintzaldian, diputatu nagusiak azpimarratu du foru gobernuan “pertsonak” dituztela buruan, “milaka eta milaka pertsona, uste dugulako benetan Gipuzkoan eredu bat landu behar dugula. Eta eredu horrek batik bat bermatu behar duena da hemendik 4, 8, 12 edo urte gehiagotara gipuzkoar guztien ongizatea eta solidaritatea; eta baita ere horretarako behar dugun aberastasuna sustatuko dugu, enpresen eta ekonomiaren bitartez”.\nEra berean, Olanok adierazi du foru gobernu berriaren tresna izango dela “herritarrengana gerturatzea”, gobernantzako modua eta eredua aldatzea. Gaineratu duenez, “umil-umil gatoz lanera, talde bat osatzera eta talde lana egitera. Orain dagokiguna da hurrengo asteotan foru Aldundia berriro martxan jartzea, eta ilusioz ekin diogu lanari”.\nOndoren, legealdiko lehen diputatuen Kontseilua egin da, eta koalizio Gobernu berriak eragin guztiekin heldu dio 2019-2023 legealdi berriari, joan den asteazkenean sinatutako akordio programatikoa garatzeko helburuarekin. Foru gobernu berriak ekonomiaren sustapena eta gizarte politikak izango ditu ardatz, 13 helburu bere gain hartuta, “Gipuzkoa indartzen jarraitzeko”.\nKontseilu horren erabaki nagusietako bat izan da Aldundiaren oinarrizko egitura dekretua onartzea; bertan jasotzen da departamentuen osaketa, eta bakoitzari atxikitako zuzendaritzak eta organoak.


Gobernuak ahalmena du lurralde bat parke nazional deklaratzeko | Consumer\nGobernuak ahalmena du lurralde bat parke nazional deklaratzeko\nAndaluzia eta Balearrak izango dira beren parkeak esklusiboki kudeatzen dituzten lehen erkidegoak\nGobernuak lurralde bat parke nazional deklaratzea bertan behera utz dezake, baldin eta lurralde hori sortu zen helburuak “behin eta berriz” betetzen ez badira edo babes horren ezaugarriak aldatzen badira. Horixe ageri da Cristina Narbona Ingurumen ministroak atzo autonomia-erkidegoetako izen bereko sailburuei aurkeztu zien Natur Ondarearen eta Biodibertsitatearen Legearen aurreproiektuaren zirriborroan.\nHori da Estatuak esku hartzeko duen moduetako bat, Konstituzio Auzitegiak natura-gune babestuen kudeaketa komunitateei dagokiela eta orain arte bi administrazioek egiten zuten kudeaketa partekatua baztertu ondoren. Bere parke nazionalak bakarrik kudeatzen dituzten lehen autonomia-erkidegoak Andaluzia (Doñana eta Sierra Nevada) eta Balearrak (Cabrera) izango dira. Narbonaren arabera, bi komunitate horiek “azken fasean” daude, baliabide materialen eta giza baliabideen transferentziari buruzko akordioa lortzeko, eta gainerakoak datorren urtean errealitate izatea espero du.\nHura transferitzeko zailtasun gehien dituen parkea Picos de Europa da, hiru autonomia-erkidegotan baitago (Asturias, Kantabria eta Gaztela eta Leon). Alde horretatik, Ingurumen Ministerioaren proposamena partzuergo bat sortzea da, hiru komunitateek eta Administrazioak parte hartuko duten kudeaketa-unitatea bermatzeko; izan ere, kasu horretan bakarrik onartzen du Konstituzioaren epaiak Estatuak parte hartzea.\nGainerakoetan, inbertsio bakarra izango da eskumenak eskualdatzen laguntzen duen zenbatekoa, Ministerioak finantzatuko dituen “horizontaleko” programa batzuk (adibidez, instalazioak hobetzea edo ikerketa teknologikoa) eta inguruko udalerriek Estatuko Aurrekontu Orokorren bidez jasotzen jarraituko duten diru-laguntzak.\nNatur Ondarearen eta Biodibertsitatearen Legearen aurreproiektuak, gainera, natura-baliabideak zaindu eta zaharberritzeko Plan Estrategiko Nazionala egitea eta Batzorde Nazionala sortzea jasotzen du, arlo horretako organo aholku-emaile gisa.\ngestión-eu nacionales-eu parques-eu


Aginagako eskola kideen topaketa larunbatean, ekainaren 9ko jaialdiaren atarian - Aginaga - Noaua.eus\nAginagako eskola kideen topaketa larunbatean, ekainaren 9ko jaialdiaren atarian\nNoaua Aldizkaria 2019-05-24 07:52\nBi aste baino ez Aginagak Gipuzkoako Eskola Txikien jaialdia hartzeko. Ekainaren 9an izango da. Aginagan egun horri begira auzolan betean dira. Girotzen hasteko bi hitzordu deitu dituzte larunbaterako: Aginagako Eskolari lotutako argazki erakusketa irekiko dute eta gero bazkari baten bueltan elkartuko dira urteotako hainbat ikasle, irakasle eta guraso.\nAginagako Eskolako komunitateak ekainaren 9ko jaialdi aurreko festa eguna ospatuko du larunbatean, maiatzak 25. Eskolak izan dituen hamarkadotako ikasle, irakasle, guraso eta gainerako kideak batuko dituzte bi hitzorduren bueltan; batetik, Aginagako Elizan hurrengo hamabostaldian ikusgai izan eta larunbatean bertan zabalduko duten argazki erakusketa baten bueltan. Eta segidan, Aginaga Sagardotegiak sukaldatuko duen bazkarian elkartuko dira.\nEkainaren 9an ospatuko duten Gipuzkoako Eskola Txikien jaialdiaren atarian dira Aginagan. Jaialdi honen inguruko xehetasunak eskainiko dituzte eskola kideek, hilaren 29rako deitu duten prentsaurrekoan. Aginagako nahiz Gipuzkoako eskola txikien ordezkariak bilduko ditu 12:00etan ikastetxean bertan finkatu duten hitzorduak. “Bertan azalduko dute gaur egungo eskola txikien egoera, herri eta auzoetan betetzen duten funtzio garrantzitsua, lurralde orekan duen eragin positiboa, eta batik bat, ekainaren 9ko festa egunaren nondik norakoak”.\nMaiatzak 25, larunbata\n12:00 Aginagako Eskolako argazki erakusketaren irekiera Aginagako Elizan.\n14:00 Aginagako Eskolako kideen bazkaria Aginaga Sagardotegian. Izen ematea itxita.\nMaiatzak 29, asteazkena\n12:00 Ekainaren 9an Aginagan ospatuko den Gipuzkoako Eskola Txikien jaialdiaren aurkezpena Aginagako Eskolan.


Indiako historia - Wikipedia, entziklopedia askea.\nIndiako historian aurkitu diren lehen giza aztarnak glaziazio arteko azken aldikoak dira.\n1.1 Neolitotik Indoko zibilizaziora\n2 Indo ibaiko zibilizazioa\n3 Veden garaia\n3.1 Veden garaiaren hasiera\n3.2 Veden azken aldia (K.a. 1000-500)\n4 "Bigarren urbanizazioa"\n4.1 Persiarren eta mazedoniarren konkistak\n4.2 Maurya inperioa\n5 Urrezko Aroa\n5.1 Inbasio handiak\n5.2 Indiako hegoaldearen garapena\n5.3 Gupta dinastia\n6 Islamiarren konkistak\n6.1 Delhiko sultan herria\n7 Vijayanagarko erreinua\n8 Mogolen inperioa\n9 Bigarren Mundu Gerraren ondoren\nNeolitotik Indoko zibilizazioraAldatu\nNeolito aroko Indo ibaiaren ekialdeko lehen kulturak K.a. 7.000 urte inguruan hasi ziren (zeramika aurreko Neolito aroa); etxeak adobazkoak ziren eta elikadura ehizan oinarritzen zen batez ere, ordurako garagar mota bat lantzen zen arren. Kalkolito aroan nekazaritzak asko aurreratu zuen eta zeramikagintzak maila handia lortu zuen. Kalkolito garaiko gizataldeen bilakaeratik sortu zen, antzinako brontze aroan (K.a. 3.000-2.500), Indoko zibilizazioa.\nIndo ibaiko zibilizazioaAldatu\nSakontzeko, irakurri: «Indo haraneko kultura»\nIndo ibaiaren jalki gaiezko ordokian sortu eta garatu zen, Mesopotamiako eta Egiptoko zibilizazioak izan ziren garai berean. Hiri zibilizazioa izan zen. Mohenjodaro zen gune nagusia; 50.000 biztanle inguru zituen hiriak, kaleak iparraldetik hegoalderantz eta ekialdetik mendebalera antolatuak zituen, eta bazuen ur hornidura sistema. Garai hartako idazki batzuk gorde dira, baina ezin izan dira interpretatu. K.a. 1800 urte inguruan hirigune handiak desagertu ziren, eta herri txikiagoak sortu.\nSakontzeko, irakurri: «Garai vediko»\nVeden garaiaren hasieraAldatu\nK.a. 1400 inguruan sartu ziren Hindukuskeko mendateetatik ariar herriak edo vedak, hizkuntzaz indoeuroparrak, eta Aralgo itsasoaren ingurutik zetozenak. Haien kulturatik Veda testuak gordetzen dira; azal-ilunak eta sudur-motzak ziren Indiako jatorrizko biztanleekin izandako borrokak kontatzen dira testu horietan. Ariarrek erraz sartu ziren gerra-gurdiak zaldiz tiratuak erabiltzen zituztelako; bertakoek, berriz, idiak zituzten. Indiar vedak erdi-nomadak ziren, eta erregeen agintepeko leinuetan biltzen ziren. Aziendak eta larre sailak zituzten aberastasunen oinarri. Gizartea noblezia militarraren eta leinuko pertsona libreen artean banatua zegoen.\nVeden azken aldia (K.a. 1000-500)Aldatu\nAriarrak Ganges eta Yamuna ibaien goiko ibilgura iritsi ziren. Garai hartakoak dira sanskritoz idatziriko epopeia handiak, Mahabharata, Bhagavadgita eta Ramayana; arkeologia lekukotzarik ez dagoenez gero, izkribu horiek garai hura ezagutzeko oinarrizko iturriak dira. Veda herriek artzain bizimodua utzi zuten, eta lurra lantzen hasi ziren; garai haren bukaera alderako bazen nolabaiteko zibilizazio homogeneo bat Gangesen arroan.\nVeda herrien kultura aldatu egin zen, eta brahamanismoa sortu zen; brahamanismoak hinduismorantz eta kasta sistemarantz jo zuen. K.a VI. mendean jainismoa eta budismoa agertu ziren ipar-ekialdean; budismoak veda tradizioa eta kasta sistema baztertu zituen. Hori dela eta, esan behar da gaur egun Budaren bizitza K.a IV. mendean edo geroago kokatzen dela; horren arabera, ariar inbasioak tradiziozko kronologian baino bi mende geroago gertatu bide ziren.\nPersiarren eta mazedoniarren konkistakAldatu\nK.a. 518. urtean Dario I. persiar erregeak Indiako ipar-ekialdea konkistatu zuen, eta 20. satrapa herri gisa erantsi zion bere inperioari. K.a. 331n Alexandro Handiak persiar inperioa konkistatu zuen; Indoraino iritsi zen, baina armada kontra jarri zitzaiola eta, ezin izan zuen Indiako konkistan aurrera egin, eta Susa aldera erretiratu zen.\nK.a. VI. mendeaz gero Magadhako erreinua hasi zen ingurukoak menderatzen; bi menderen buruan Gangesko lurralde guztiak menderatuak zituen, Punjabetik hasita Bengalaraino. 321ean herriko gizon batek, Candragupta Mauryak, beretu zuen indarrez erregetza; hark hegoalderantz zabaldu zuen erreinua eta Alexandrok Indian zituen probintziak hartu zituen.\nHaren seme Bindusarak Dekkan konkistatu zuen, eta ilobak, Asoka izenekoak, Hindustango penintsula ia osorik konkistatu zuen K.a 260an. Hala, aurreneko aldiz geratu zen India osoa aginpide bakar baten mende, berez zergapeko estatuz osatutako federazio bat zen arren.\nBi oinarri zituen federazio hark: burokrazia alde batetik, aginpide zentralari leial ziren pertsonez osatutako piramide baten modura funtzionatzen zuena, eta 700.000 gizoneko armada bestetik. Nekazari bakoitzak uztaren laurden bat eman behar zuen zerga modura. Aginpidea zentrala izateak eta dirua erabiltzeak merkataritza bultzatu zuten. Asoka budista egin zen, eta horren ondorioz budismoa India osora hedatu zen.\nAsoka erregea hil ondoren (K.a. 232) Inperioaren batasuna desegin zen eta probintziak burujabe egin ziren. K.a. III. mendearen bukaera aldean herri nomadak sartu ziren ipar-mendebaletik, Txinako Quinen inperioaren hedapenak bultzatuta. Kusandar leinuak, Yuezhien klan barruko batek, inperio zabal bat sortu zuen I. mendean, Aral itsasotik Oman itsasoraino eta Indian Benaresaino hedatzen zena.\nHiriburua Purusapura (Peshawar) zen, eta Kaniskaren erreinaldian (II. mendea) iritsi zuen gailurra. Kusandarrek Baktrianatik zetorren kultura helenistikoaren eragina zuten, eta haien garaian loratu zen arte greko-budista eta hedatu zen budismoa Asiako erdialderantz eta Txina aldera.\nIndiako hegoaldearen garapenaAldatu\nIndiako hegoaldeko muturra beste herrialdeen eraginetik baztertua zegoen; hara ez ziren heldu ariar herriak. K.a IV. mendea artea Neolito aroan bizi izan ziren lurralde haietako biztanleak. K.a. III. mendean burdina eta dirua erabiltzen hasi ziren, eta merkataritzak ere indar handia hartu zuen. Era horretan hiru erreinu txiki sortu ziren, beren eragina Zeilan aldera hedatu zutenak.\nBuddha Gupta aroan (IV - V mendeak)\n320. urtean Chandragupta I.ak inperio bat eratu zuen kusandarren inperioa desegin ondoren sortutako erreinu txikiak bere aginpidera bildurik. Chandragupta II.aren erreinaldian (375-415) inperio berriaren eragina Indiako iparralde osora zabaldu zen, Narmadaraino. Dinastia berriaren babespean, azken forma iritsi zuen hinduismoak; budismoa, hala ere, ez zen desagertu, oso zabaldua baitzegoen Asiako erdialdean eta Txinan, baina hinduismoak asko kutsatu zuen. Gizartea, artean, kastetan zegoen egituratua.\nGarai hartan loraldi handia izan zuten sanskritoz idatzitako literaturak, arteak, matematikak, izadiaren jakintzak, astronomiak eta metalurgiak, erregeek bultzatu eta babestu baitzituzten. Kumaraguptaren erreinaldian (455-470) huno zuriak Indian sartzen saiatu ziren; atzera bota zituzten, baina 500. urte aldera Indiaren iparraldea beretu zuten eta erreinuak fundatu zituzten Indiako sartaldean. Gupta Inperioa erreinu txiki askotan zatitu zen, harik eta Harsak (606-647), Punjabeko erreinu txiki bateko agintari zenak, India berriz batzea lortu zuen arte. Harsa hiltzean berriz zatitu zen erreinua.\nX. mendean, turkiarrak, islamera bihurtu berriak, eta Irango emir sasaniden mendeko zirenak, Indian sartu ziren ipar-ekialdeko mendi mendateetatik barrena. 17 erasoaldi egin zituzten Indiako ekonomia- eta erlijiogune nagusi kontra: Multan, Mathura, Kanauj eta Somnath; guztiz deseginak utzi zituzten erreinuak. Baina beren barne zatiketak zirela eta, turkiarrek ez zuten lurralde haien batasun iraunkorra egiterik lortu, eta 150 urtez ez zuten beste erasoaldirik egin.\nDelhiko sultan herriaAldatu\nXII. mendean, Muhammad de Ghurrek (1163-1206), Afganistango leinu baten buruzagiak, Prtvhi Raja menderatu zuen Taraingo borrokan (1192), eta Indian sartu zen, Bengalako golkoraino. Muhammadek, ordea, India utzi zuen bere inperioa Asia erdialdean sendotzeko asmoz, eta Aibak izeneko jeneral bat utzi zuen erregeordetzat; Muhammad hiltzean, Delhiko sultan herria fundatu zuen hark bere aldetik.\nAibaken ondorengoak, Iltutmishek (1211-1236), Gengis Khanen mongolei aurre egin behar izan zien; mongolak 1221az gero zeuden Indon, eta sarritan eraso zioten sultan herriari. 1287tik aurrera Khalji dinastiak beretu zuen sultan herria; 1306an dinastia honek atzera eragin zien mongolei, Dekkana beretu zuen, eta zergapean jarri zuen Indiako hegoaldea osoa. 1320tik aurrera aginpidea eta lur eremuak galduz joan zen sultan herria. 1398an Tamerlan mongolak, ordurako Asiako zati handi baten jabe, Indo ibaia gurutzatu eta Delhi hiria bipildu zuen. Iparraldeko India berriz ere estatu txikietan zatitua geratu zen.\nDelhiko sultan herriaren etengabeko zatiketak hartara bultzatuta aristokrazia hindu zaharrak gobernatutako erreinuen sorrera bultzatu zuen; era horretan 1336an Vijayanagarko erreinua sortu zen, penintsulako erdialdeko erreinu zaharrak itsaso batetik bestera biltzen zituena. Erreinuaren aberastasuna kostaldeko lur lauetako nekazaritzan eta Indiako Ozeanoko ekialdeko eta mendebaleko kostaldeen arteko merkataritzan oinarritzen zen. Erreinu hindua 1565an desagertu zen, iparraldeko musulmandarren sultan herrien elkarte batek hinduak guduan garaitu zituenean, artileria erabili baitzuten haiek Vijayanagaren elefanteen kontra.\nMogol Handia esapidea (o grao Mogor), portugaldarrek erabili zuten lehen aldiz dinastia honen jatorri mogola izendatzeko; baina Baberrek, dinastiaren sortzaileak, persiarren eragin handia zuen, bere memoriak turkiar hizkuntzaz idatzi bazituen ere; haren ondorengoek persieraz idatzi zuten.\nEnperadoreak berak sah edo padsah izendatzen zuen bere burua, eta ez mogol handia, titulu hori sartaldekoek bakarrik erabiltzen baitzuten. 1526an Baber Afganistango erreinutik abiatu zen eta berehala menderatu zituen Delhi eta Agra. Gero Rajput leinuen elkarte bati aurre egin zien eta baita garaitu ere artileriari esker. 1530ean hil zen Baber; haren seme Humayaun izan zen Baberren ondorengoa.\nBiharko enperadoreak Indiako iparraldetik egotzi bazuen ere, persiarren laguntzari esker eskuratu ahal izan zituen berriro galdutako lurrak. Akbarren erreinaldian (1556-1605), iritsi zuen gailurra mogolen inperioak: Akbarek Indiako iparralde osoa azpiratu zuen, Gujaratetik Bengala arte, erlijio tolerantzia ezarri zuen bere mendeko guztiak batzearren eta administrazioa eraberritu zuen.\nInperioa aginpide zentralaren mendeko probintzia, barruti eta azpi-barrutietan banatua geratu zen. Akbarek Fatehpur Sikri hiria izendatu zuen inperioko hiriburu, baina utzi egin zuen ur hornidura arazoak zirela eta. Akbarren hurrenak, Jahangirrek (1605-1627), jesuitak onartu zituen misio lanetan, eta egoitza bereziak eman zizkion Sortaldeko Indietako Konpainia Ingelesari; oso gogorra izan zen ordea sikhen sekta berriarekin.\nTaj Mahal, Mogoloen inperioko monumentua\nSah Jahan (1628-1658), Jahangiren semea eta laugarren mogol handia, Indiako eraikitzaile handiena izan zen. Haren erreinaldian eraiki ziren Gotorleku Gorria, Mezkita Handia eta Taj Mahal. Aurangzeben (1628-1707) erreinaldi luzean hasi zen inperio mogolaren gainbehera. Horren arrazoi nagusiak bi izan ziren: azken erregeek hindu erlijioaren kontra jokatu izana, eta elkarrengandik oso urruti zeuden herrialdeak aginpide zentral baten pean baturik edukitzeko zailtasuna, burujabe izan nahi zuten gobernarien esku zeudela gainera.\nMarathako Konfederazioaren hedapena 1760ean\nAurangzeb hil zenean istilu etengabeak izan ziren erregetza zela eta. Bien bitartean frantsesak eta ingelesak Bengalan Indiaren jabetza lortzeko borrokatzen ziren. Ingelesak egin ziren jabe; 1814 arte gobernari hinduen agintea onartu zuten, baina 1858an Bahadur Sah, azken mogol handia, kargutik kendu zuten eta India ingeles monarkiaren mende geratu zen 1947 arte.\n1947an itundu zen Indiaren britainiarrekiko independentzia, baina hiduen eta musulmanen arteko areriotasunak ingelesak antzinako inperioa bi estatutan banatzera behartu zituen: Indiako Errepublika eta Pakistan. Banaketa horrek sarraski izugarriak eragin zituen bi taldeetan, eta biztanleen lekualdaketak handiak izan ziren; bi estatuen arteko gatazka sortu zen Kaxmirreko mugak zirela-eta (1947, 1957 eta 1965).\nGandhiren hilketaren ondoren (1948), Indiak, Britainia Handiaren eredu bereko konstituzio parlamentario bat onarturik, Nehru pandita izendatu zuen estatuburu, eta hark eraman zuen herria, industria astun indartsu bat sortuz, estatu modernoen bidera. Nehruren nazioarteko politikak, neutraltasunean oinarriturik, leku garrantzitsua eman zion Indiari hirugarren munduko herrialdeen artean.\nNehru hil ondoren (1964), Lal Bahadur Shastrik (1966) hartu zuen kargua, eta haren ondoren, Indira Gandhi, Nehruren alaba, izan zen Lehen Ministro. Arazo larriak izan zituen ordea: “jauntxo handien” eta iraultzaileen oposizioa, eta demografiak eragindako arazo ekonomikoak.\nAtzerrian, 1971n, Pakistanekin beste gerra bat piztu zelarik (1965ekoaren ondoren), Bangladeshen sorrera bultzatu zuen Indiak (Pakistan ekialdeko ohia). 1974an, lehen bonba atomikoa leherrarazi zuen Indiak. 1975ean, Sikkim eskualdearen anexioa egin zuen (Errepublikako hogeita bigarren estatua).\n1975-1977 urteetan, arazo ekonomikoak eta protesta politiko gogorrak zirela-eta, larrialdiko egoera ezarri zuen Indira Gandhik, eta oposizioko militarrak atxilotu zituen. Oposizioko koalizio bat garaile izan zelarik 1977ko hauteskundeetan, Morarji Desairi utzi behar izan zion agintea. Baina estatuburu berriak ez zuen lortu ekonomiaren egoera zuzentzea, eta 1980ko hauteskundeetan Indira Gandhi izan zen, berriz ere, garaile.\nBigarren agintaldi honetan ekonomia hobeto joan zen, baina etnia eta erlijio desberdintasunek arazo handiak sortu zituzten, 1984an bereziki (sikhen altxamendua, Amritsarko Urrezko Tenpluaren erasoa, eta Indira Ghandiren beraren hilketa bi sikhen esku). Haren semea izan zen ondorengoa, 1984ko hauteskundeen ondoren.\n1986an, Arunachal Pradesh eta 1987an, Mizoram eta Goa eskualdeak Indiako estatu bihurtu ziren. Nazioartean, Indiak Sri Lankako gobernuari lagundu zion separatista tamilen kontra (1987-1989). 1989an, ustelkeria salaketak eta bere alderdiak hauteskundeetan izan zuen porrota zirela-eta, R. Gandhik dimisioa eman zuen.\n1989ko abendua eta 1991ko ekaina artean, Janata alderdiko bi gobernualdi izan ziren, baina ez batak ez besteak ez zioten irtenbiderik eman Punjabeko sikhen terrorismoari, ez Kaxmirreko musulmanen separatismoari. R. Gandhiren hilketaren ondoren (1991ko maiatza), Narasimha Rao, Kongresuko Alderdiko buruzagia, saiatu zen herrialdea Mendebalderantz zabaltzen eta ekonomia liberalizatzen.\nFundamentalismo hinduistaren gorakada –Bharatiya Janata edo Indiar Herriaren Alderdiaren (BJP) hauteskundeetako arrakasta da horren adierazgarri–, hinduisten eta musulmanen arteko istiluen sorburua izan zen (Ayodhyako meskitaren suntsipena, 1992ko abenduan). Indarkeria hori bi eratako gatazketan gauzatu zen: Indiako Errepublikaren egonkortasuna auzitan jartzen zutenak (Kaxmir, Punjab eta ipar-elkialdeko zazpi estatuetan zeuden istiluak: Arunachal Pradesh, Assam, Manipur, Meghalaya, Mizoram, Nagaland eta Tripura), eta Errepublikaren egitura politiko eta sozialari zegozkionak: muturreko hinduistek estatu laikoa kondenatzen dute, higikunde autonomistek lurraldearen zatiketa eragin dezakete, etab.\n1996an, berriz ere legebiltzarreko hauteskundeetan BJP garaile izan arren, ezkerrezko eta zentro-ezkerreko alderdien Fronte Bateratuko buruzagia, Deve Gowda, izendatu zuten Lehen Ministro, baina Legebiltzarrean ez baitzuen gehiengorik, 1997an dimisioa eman zuen eta Kanpo Arazoetako ministroak hartu zuen haren lekua, Inder Kumar Gujralek.\nUrte berean, aurreneko aldiz kastak bizirik dauden herrialde batean, ukiezin bat hautatu zuten presidente, Kocheril Raman Narayanan; ondoren, ordea, Lehen Ministroak dimisioa eman zuen eta Legebiltzarra desegin zen. 1998an hauteskundeak egin ziren, garaia baino lehenago, eta haietan lur jota geratu zen agintean zegoen ezkerreko Fronte Batua, PJPko hindu nazionalistek eta Sonia Ghandiren Kongresuko Alderdiak gora egin zuten artean.\nLehen Ministroak, Atal Behari Vajpayeek, pragmatismoaren bidetik, erreforma ekonomikoko plangintza bat jarri zuen abian; oztopoak izugarriak ziren ordea: produzkio aparatuaren ahultasun estrukturala, estatuaren funtzionamendua bera –gastu publikoa, funtzionario kopuru handiari, eta dirulaguntzen eta zorraren interesen zamari lotua, izugarria baita–, eta atzerritar inbertsoreen ikara, atzera egin baitute gobernuaren desadostasunak ugaltzen eta saio nuklearrak ez direla eteten ikusirik.\n1999ko urtearen hasieran, misiolari bat eta bere bi semeak hil zituztelarik, eta ondoren Biharko estatuko 35 pertsona, erantzun gogorra izan zen nazioartean, eta ultranazionalisten protestak areagotu ziren, Lehen Ministroari egozten baitzioten irmotasun falta. Agintean hamairu hilabete eskas beteta erori zen gobernua. Hiru urte baino gutxiagoan, bosgarren aldiz geratu zen India gobernurik gabe. Oposizioak ezin zuelarik beste koalizio gobernu bat osatu, Kocheril Raman Narayanan presidenteak Legebiltzarra deuseztatu zuen, eta hauteskunde orokorrak iragarri zituen.\nIrailaren 23an, AEBak, Errusiak eta Europa ondoren India gehitu zen espazioaren kontrola bereganatzeko lehiara. Indiaren zunda 2013ko azaroaren 5ean abiatu zen espaizora, eta 300 egunean 670 milioi kilometro egin zituen, egun horretako goizaldean Marteko orbitara heldu zen arte. Irailaren 26an, New Yorkeko Auzitegi Federalak deklaratzera deitu zuen Narendra Modi Indiako lehen ministroa, haren aurkako salaketa bat jaso ondoren. 2002an Gujarat estatuan musulmanen aurkako hilketak sustatzea egotzi zioten. Irailaren 29an, Barack Obamarekin biltzekoa zen Modi, Etxe Zurian.\nAzaroan, tronpen lotura ebaketa egin ondoren 13 emakume hil ziren Indian. Arratoi-pozoia egon zitekeen emakumeen heriotzaren atzean.\nAbenduaren 25ean jakin zenez, India ipar-ekialdeko borroka etnikoetan gutxienez 78 pertsona hil ziren. Gobernua bodo gerrillarien aurka borrokan hasi zen, Assam estatuko gutxiengoen aurkako ekintzetan parte hartu zutelakoan.\nUrtarrilaren 1ean, neskato bat bahitu eta bortxatzea leporatu zieten bi poliziari Indian. Neska etxetik ateratakoan, bi agenteek atxilotu eta polizia-etxera eraman zuten bortxatzeko helburuarekin. Bi poliziek alde egin zuten. Ustelkeria eta ekonomia ziren bere erronka nagusiak. Doikuntza fiskaletatik txiroenak laguntzeko aginduarekin eta ustelkeriaren aurka “nazio mailako akordio” bat egiteko proposamena egin zuen.\nUrtarrilaren 3an, bi gizon antzeman zituzten Indian, turista japoniar bat bortxatzeagatik. Taldean ibiltzen ziren eta gida moduan jarduten zuten Japoniako turistei iruzurra eta estortsioa egiteko.\n↑ «Indiak zunda bat jarri du lehen aldiz Marteren orbitan», Berria, 2014-09-24\n↑ Deklaratzera deitu dute Indiako lehen ministroa, AEBetan, Berria, 2014-09-27\n↑ «Arratoi-pozoia egon daiteke Indiako emakumeen heriotzaren atzean», EiTB, 2014-11-15\n↑ Adrian Garcia, «India ipar-ekialdeko liskar etnikoetan gutxienez 78 lagun hil dituzte», Berria, 2014-12-26\n↑ «Neskako bat bahitu eta bortxatzea egotzi diete bi poliziari Indian», EiTB, 2015-01-02\n↑ «Ustelkeria eta ekonomia, Dilma Rousseffen erronka nagusiak», EiTB, 2015-01-02\n↑ «Bi gizon atxilotu dituzte Indian, turista japoniar bat bortxatzeagatik», EiTB, 2015-01-03\nAzken aldaketa 25 urtarrila 2020(e)an, 18:10(e)tan\nOrriaren azken aldaketa: 25 urtarrila 2020, 18:10.


32 positibo berri azken orduetan - Tolosaldea - Tolosaldeko ataria\n32 positibo berri azken orduetan\nTolosaldeko Ataria 2021-01-12 12:48\nAmasa-Villabonak eremu gorrian jarraitzen du; herriko intzidentzia tasa 692,92raino igo da. Tolosa eremu laranjan dago 422,68ko tasarekin.\nOsasun sailak COVID-19ari lotutako datuak eguneratu ditu eta horien arabera, 32 positibo atzeman dituzte azken orduetan Tolosaldean; hamaikana Tolosa eta Villabonan, bina Ibarra eta Zizurkilen, 4 Alegian eta bana Adunan eta Iruran. Datuak ikusita Amasa-Villabonak eremu gorrian jarraitzen du 692,92ko tasarekin eta Tolosa laranjan 422,68koarekin. Osasun eremuari dagokionez, Tolosaldea laranjan dago 496,14ko tasarekin.\nEgindako test kopuruari dagokionez, atzo 12.238 test egin zituzten atzo, 817 positibo egon ziren (%6,7) eta horietatik 219 atzeman zituzten Gipuzkoan.


Amasa-Villabona 1619-2019 - 400. urteurrena ospatzeko 2 lan-mahai sortu ditu udaletxeak - Villabonako Udala\nZu hemen zaude: Albiste nabarmenak Albisteak Amasa-Villabona 1619-2019 - 400. urteurrena ospatzeko 2 lan-mahai sortu ditu udaletxeak\nAmasa-Villabona 1619-2019 - 400. urteurrena ospatzeko 2 lan-mahai sortu ditu udaletxeak\nPost 2018 Ekaina 12\n1619. urtean, udalerri bakarrean bilakatzeko bateratze politikoaren prozesuan hasi zuten Amasa eta Villabonak. Urte horretan bertan, bi herrietako ordezkariak aukeratu ziren udal-hauteskundeak eta kargu publikoen konpetentziak erregularizatuko zituen ordenantza berria aprobatzeko. Aipatutako ordenantza, azaroaren 3an ospatu zen bizilagunen batzarrean onartu zen.\nHori izan zen datorren urtean 400 urte beteko dituen Amasa eta Villabonaren ibilbide bateratu historikoaren hasiera formala. Arrazoi horregatik, gure historia propioa ezagutzeko eta identitate kolektiboaren sentimendua sustatzeko balioko duen aktibitatez beteriko programa zabala sortzeko bi lan mahai sortu nahi ditu udalak. Lehenengo mahaian, talde politiko guztien parte-hartzearekin, ezaugarri instituzionala dituzten gaiak landuko dira. Bigarren mahaiak, herriko kultura eta kirolarekin lotuta dauden pertsona eragileak batuko ditu, udalerriko ezaugarriak dituzten proposamenak garatu ahal izateko.\nIdeia, Maite Izagirre alkateak azaltzen duen moduan, “ospakizun hau Amasa eta Villabonako bizilagun guztiena izatea da”.\nParte-hartze sozial lerro honetan, udalak Oinkari dantza taldearekin jada lehen bilera bat egin du, 400. urteurrena aitzakia hartuta, ikuskizun berezi bat prestatzeko proposamena egin zaielarik. Bestalde, 2018 aurrekontuak gain hartuko dutelarik, gure herriko historiaren inguruko Sebastian Insaustiren liburuaren (1972) edizio berri bat argitaratuko da. Gainera, Burdina Taldea elkarte kulturalarekin kolaborazio kontratu bat firmatuko da Amasamendiko labe karegileak mantendu eta beraien historia zabaldu ahal izateko.\nOroimenari identitate propioa eman eta kokatzeko, AV hizkiak (Amasa-Villabona), 400 zenbakia eta biztanleriaren bi nukleoen identitate historikoen eta elkarlana garatzeko nahia ahotan hartzen dituen “2 herri, helburu 1” leloa duen logotipoa diseinatu da.


Hizkuntza – Vidángoz/Bidankoze\nErronkariera / Erronkariko Uskara\nUskara Bidankozeko ohiko hizkuntza izan zen XIX. mendeko bigarren erdira arte. Orduan, kontu ezberdinengatik, izugarrizko atzerapena pairatu zuen gaztelaniaren mesedean eta etxeko giroan besterik ez erabiltzera pasatu zen kasu hoberenetan, hurrengo belaunaldiei ere irakasteari uzten. Uskara, beraz, itzaliz joan zen ezagutzen zuten aiton-amonek hiltzen joan ziren neurrian, Bidankozen erabat desagertutzat eman ahal izateko 1970eko hamarkadan.\nXIX. mendearen erdialdean Louis-Lucien Bonaparte printzeak, euskararen ikerlariak, Uskara Zuberoako euskalkiaren azpieuskalkitzat eman zuen, baina gaur egun hizkuntzalariek alde handiak ikusten dituzte bien artean, Erronkariko Uskara berezko euskalkia dela ondorioztatuz. Bonapartek Mariano Mendigatxa eta Prudentzio Hualde bidankoztarrak izan zituen laguntzaile nagusi Erronkariera aztertzean.\nGaur egun, ikastolen lanari esker, Bidankozeko karriketan gure arbasoen hizkuntza berriz entzun daiteke. Gainera, Kebenko elkarteak duela 20 urte baino gehiago Erronkarin euskara berreskuratu, normalizatu eta bultzatzeko egiten du lan, maiatzaren amaieran Uskararen Eguna antolatuz, urte bakoitzean jaia ospatzen bailararen zazpi herrietako batean. Bidankozen 1998an, 2005ean eta 2012an ospatu egin da.\nErronkariko uskararen inguruko gainerako informazioa www.bidankoze.net web-orrian aurki dezakezu.


Ana Gurpegi (Bizi Zizur): "Ez dugu beldurraren diskurtsoan sinesten, Zizur herri seguroa da" - Iruñerria - euskalerriairratia.eus\nAna Gurpegi (Bizi Zizur): "Ez dugu beldurraren diskurtsoan sinesten, Zizur herri seguroa da"\nEuskalerria Irratia 2021-11-25 07:52\nHerri plataforma sortu dute Zizur Nagusian bertako udalak herrian ezarri nahi dituen 65 zaintza kameren kontra. Prozesu iluna izan dela diote eta zizurtarrendako informazio gehiago eskatzen dute. Azken erabakia, herritarrek beraiek hartzea eskatuko dute gaurko udal bilkuran.\nZizur Nagusiko udalak, Geroa Bai, PSN eta UPNren bozken babesarekin, 65 zaintza kamera ezarri nahi ditu herriko beste hainbat puntutan. Horretarako, segurtasun arrazoiak jarri dituzte mahai gainean, udan izandako liskar batzuk edo ta emakumeendako arriskutsuak diren puntu beltz zenbait. Bizi Zizur herri plataforman elkartu diren bizilagun, eragile eta herriko talde kulturalek ez dute babesten segurtasun ezaren inguruko adierazpen hori. "Ez dugu beldurraren diskurtsoan sinesten" azaldu du Euskalerria Irratian Ana Gurpegi taldeko bozeramaleak, "Uda honetan izandako gertaera puntualak alarma soziala sortzeko eta kontrol sozialeko sistema bat ezartzeko erabiltzen ari dira. Gure ustez, gizartea eraikitzeko oinarria elkarrekiko konfiantza, elkartasuna eta aniztasuna errespetatuko dituen bizikidetza-oinarri komunak definitzea izan behar da". Emakumeen puntu beltzei dagokionez, plataformak salatu du, zaintza kameren proiektua aurrera ateratzeko ez dela herriko talde feministarekin adostu. "Zaintza kamerek ez dute puntu beltzen arazoa konponduko" adierazi du Gurpegik, "Bestelako neurri kolektibo eta sozialak behar dira".\nBizi Zizur Plataformak, prozesu guztiaren gaineko gardentasun falta salatu du, "Zizurko herritarrok ez dakigu zer dagoen proiektu horren atzean eta horrek asko kezkatzen gaitu. Non ezarriko dira bideo-zaintzako 65 kamera horiek? Zer kamera mota dira?" galdetzen dute. Horregatik, informazio prozesu zabala eta herri galdeketa eskatuko dute gaur arratsaldeko udal bilkuran.


07 azaroa, 2014 1+1 1478\nZoologikoak toki tristeak iruditu zaizkit betidanik. Urruneko klimaren batean aske behar luketen animaliak gela batean sartu eta jendearen ikuskizun, beraien borondatearen kontra noski. Ez naiz, ordea, animaliekin horren arduratsua nire platerean egunero agertzen diren xerra, solomo eta arrain puskei dagokienean. Ez zait axola handirik izaten nola tratatu dituzten edo zein baldintzetan hil dituzten ere. Orojale gehienon kontua suposatzen dut, gure garaiko kontraesanetako bat, eta abar. Halere, garbi dut arazoaren soluzioa bertako baserritarretan eta animaliei bizi baldintza duinak ematean dagoela, horrekin zer esan nahi dudan neronek ere garbi ez dudan arren.\nBaina ez nator zehazki hortaz hitz egitera Mikel, nire lagun batek aurrekoan bota zidan «museoak artearen zoologikoak dira» baieztapenera baizik. Baita estilo erabat oteiziarrean bota ere, halajaina! Bere ideia, nik horren gustuko ditudan museoetan artelanak animaliak zooetan lez pilatzen direla zen, eta gaur egungo artista biziak galerietan leudekela, libre, basati, beraien habitatean. Musikariak zuzenekoetan diren bezalaxe.\nAzkenaldian eztabaida asko izan ditut hainbat barazki-jaleekin (badirudi ugaldu egin direla azken urteetan); Erabat errespetatzen dut beraien erabakia, baina onartu beharrean naiz, gorroto ditudala elkartean afaltzeko lau kilo saihets erosi ditugula esatean jartzen duten nazka aurpegia, eta botatzen duten nagusitasun begirada.\nMusikarekin antzeko zerbait gertatzen da. «Bon Iver entzuten jarraitzen duzu? Lehen diskoaren ondoren ez du ezertarako balio… Ni orain Belle & Sebastianeko biolontxelo jolearen bakarkako diskarekin nago. Ze sentsibilitatea». PUAG! Artearekin antzeko zerbait gertatzen delakoan naiz, nahiz eta mundu arrotza zaidan erabat. Museo komertzialak egongo dira artea merkantzia moduan tratatzen dutenak, baina ziur badirela merezi dutenak ere. Galeriak galeriak dira, eta museoak museoak, jaialdi handiak jaialdi handi, kontzertu txikiak txiki diren moduan. Guztiek dute beraien xarma.\nBertako baserriak edo artistak babestearen inguruan… Kontu erabat ezberdinak direlakoan naiz ordea. Hala ere, zure metafora horrek badu zerbait burua martxan jarri didana. Jaten duguna etxekoa izatea garrantzitsua delakoan naiz, nahiz eta lanerako tresnak edo teknikak edozein lekutatik hartu ditzakegun. Artearekin gauza berbera egin behar genuke. Joerak eta abanguardiak hartu eta gurera egokitu. Ez dakit barazki-jaleek ongi begiratuko gaituzten orduan, baina gure kultura indartsuagoa izango da, ziur.\n« Bide berrien bila\nBat eta Bat (2014/11/07) « The Indezents (e)k dio:\n[…] Berezko artikulua Goiberrin. […]\n[WORDPRESS HASHCASH] The comment’s server IP (76.74.255.93) doesn’t match the comment’s URL host IP (76.74.254.123) and so is spam.


Meatzaldeko berbalagunak: 2016-04\nPizza tailerra Muskizen. GURASOLAGUN. Kronika\nAtzo, Muskizko ludotekan, gurasolagunek bere seme-alabekin pizza goxo-goxoak egin zituzten. Orea prestatzen ikaragarri ondo pasa zuten eta osagaien aukeraketa egiten ere bai.\nEskerrik asko, talde!!! Bikainak zarete!!!\nPizza tailerra Gallartan. GURASOLAGUN. Kronika\nAstelehenean, Gallartako gurasotaldean pizza ezin goxoagoak prestatu zituzten. Umeek primeran pasa zuten orea prestatzen, baita gustuko zituzten osagaiak aukeratzen ere.\nAma baten urtebetetzea ospatzeko aukera ere izan genuen! Zein postre goxoa prestatu zuen! Eskerrik asko!\nHerri urratserako autobusa\nHerri urratserako autobusa prest! Ez galdu aukera!\nBertso afari-marrazketa Las Karrerasen\nApirilaren 22an, ostirala 22:00etan bertso afari-marrazketa Las Karreraseko Angulo tabernan.\nIzena emateko : 94- 636 94 47/axola@hotmail.com\nADI BERBALAGUNOK! BI SARRERA ZOZKETATUKO DIRA ostiraleko Bertso Afarirako izena ematen duten Berbalagunen artean!!! Ez galdu aukera!!!\nPandero ikastaroa Muskizen\nPanderoa jotzen ikasi nahi? Horrela bada, Muskizen ikasteko aukera izango duzu antolatu den pandero ikastaroan. 4 saio egingo dira: maiatzaren 10,17, 24 eta 26an.\nPlazak mugatuak dira, beraz, adi ibili!\nIzena emateko: meatzaldea@aek.eus/ 607 678 075\nApirilaren 24an, igandea, 12:30ean Ortuella kantari elkartuko da Los Arkosen. Animatu etortzera!!!\nAbanto Zierbenako mintzodromoa. Kronika.\nAtzo goizean 110 lagun inguru elkartu ginen Abanto-Zierbenan egin zen mintzodromoan. Berbalagunak, AEK-ko eta Dolores Ibarruri institutuko ikasle eta irakasleak gustura aritu ziren gai ezberdinen iguruan hitz egiten.\nEskerrik asko hurbildu zineten guztioi! Baita antolakuntzan eta dinamizazioan aritu zineten Abanto Zierbenako Udalari, Dolores Ibarruriko irakasleei, AEK-ko irakasle zein ikasleei eta Axola euskara elkarteari ere! Apartak zarete!\nOsasuntsu bizitzen ikasi. Gorputza eta oreka; yoga. Kronika.\nLarunbatean osasuntsu bizitzen ikasi zikloaren hirugarren saioa egin genuen Ortuellako Gorbeia aretoan. Saio honetan yoga irakasle bat izan genuen gure artean, yoga zertan oinarritzen den ikasi eta saio praktikoa egiteko aukera ere izan genuen.\nEskerrik asko hurbildu zineten guztioi! Baita gure yoga irakaslea izan den Hodeiri ere!\nArgazkilaritza ikastaroa. Kronika.\nAurreko asteko astearte eta ostiralean argazkilaritza ikastaroa burutu zen Ortuellan. Asteartean saio teorikoa egin genuen Ortuellako Kultur Etxean eta, ostiralean, praktikoa Otxartaga parkean.\n20 lagun inguru elkartu ginen bi saio hauetan, asko ikasi eta ondo pasa genuen.\nOrain ikasitakoa praktikan jartzea besterik ez zaigu falta!!!\nEskerrik asko etorri zineten guztioi!!!\nBarreterapia tailerra Trapagaranen\nAsteazkenean, apirilaren 20an, ondo pasatzeko\naukera paregabea izango dugu.\nAnima zaitezte eta izena eman!!\nEskulanak Trapagaranen. Kronika\nAtzo Trapagarango familiak eskulanak egiteko elkartu ziren.\nTxantiloi eta txikien sormenari esker irudi apartak sortu genituen.\nMaiatzean beste tailer bat egiteko elkartuko gara.\nAdi blogari!! Eta anima zaitezte!!\nBuruko masaje tailerra Muskizen. Kronika\nAstelehenean buruko masaje tailerra egin genuen Muskizen, ikasle, irakasle eta berbalagun asko pasatu ziren antolatu ziren saioetatik. Oso gustura aritu ziren masajeak ematen eta jasotzen eta gurputzari buruzko hainbat datu ezberdin ikasten.\nEskerrik asko hurbildu zineten guztioi!! Baita Xabierri ere!!\nIrristaketa ikastaroa Muskizen\nIrristaketa ikastaroa Muskizen, apirilaren 18tik ekainaren 20era. Animatu eta eman izena!!!\nEskulanak familientzat Trapagaranen\nAsteazkenean, Trapagarango familiak\neskulanak egiteko elkartuko dira.\n17:00etan, Durañona Fundazioan. Izena emateko: zuria-i@aek.eus\nMintzodromoa Abanto Zierbenan\nApirilaren 18an, astelehena, Abanto Zierbenako mintzodromoa egingo da. Goizez zein arratsaldez parte hartzeko aukera izango duzue. Goizeko saioa 10:30ean hasiko da Gallartako Eusko Gudariak plazan. Arratsaldekoa, 18:00etan, Las Karreraseko Haritzalde plazan.\nParte hartzeko eman izena meatzaldea@aek.eus edo 607 678 075 zenbakian apirilaren 15a baino lehen\nOsasuntsu bizitzen ikasi. Gorputza eta oreka; yoga\nApirilaren 16an, OSASUNTSU BIZITZEN IKASI zikloaren 3.saioa egingo dugu, Ortuellako Gorbeia Aretoan. Hirugarren saio honetan Hodei Gorostola yoga irakaslea izango dugu gurekin. Saioan jorratuko diren gaiak hurrengoak dira:\nZer da yoga ? Non sortu zen eta zertan datza?\nSaio praktikoa: gorputz beroketa eta prestatzea yoga erabiliz.\nMeditazioa aktiboa eta pasiboa\nAukera badago: Osasun emozionala lantzen erabiltzen diren beste teknika batzuk: Bach loreak , reikia, vietnamiar erreflexologia…..\nGOGORATU IZENA EMATEA BEHARREZKOA DELA!\n607 67 80 75\nBuruko masaje tailerra Muskizen\nErlaxatzeko gogorik? Horrela bada, hurbil zaitez Muskizen antolatu dugun buruko masaje tailerrera! Ez zara damutuko! Plazak mugatuak dira, beraz, adi ibili!\nLau saio egingo dira: 10:00-11:30/11:30-13:00/16:00-17:30/18:45-20:15\nHementxe duzue apirileko agenda! Hilabete honetan gauza piloa antolatu dira Meatzaldean, animatu parte hartzera!\nOsasuntsu bizitzen ikasi. Gorputza eta oreka; yoga...


Albisteak – 24 orrialdea – Errenteriako Udala\nUdalak jakinarazi du irmotasunez jokatuko duela erasoen aurrean\nUdalak igandean Errenteriako lagun batek jasan zuen erasoa gaitzetsi du eta horrelako gertakarien aurrean irmotasunez jokatuko duela adierazi du. Udalak horrelako erasoak arbuiatzen ditu eta gertakari horrekiko gogor jardungo du. Horretarako, Ertzaintzarekin batera ikerketa bat abiarazi du jada, erasoa egin zutenak aurkitzeko. Bestalde, Udala erasoa jasan zuen pertsonaren familiarekin harremanetan jarri da eta erakundearen elkartasuna … Jarraipena\nBihar, osteguna, Errenteriako gazteentzako etxebizitza komunitarioen batzar informatiboa egongo da Reina aretoan (Xenpelar Kalea, 3) 19:00etan. Gazteek izan ditzaketen kezka eta zalantzak argitzeko aukera ere izango dute bertan. Etxebizitza komunitarioak Galtzaraborda auzoko Urbia kaleko 2. zenbakian daude eta herriko 26 gaztek bertara bizitzera sartu ahal izango dute epe laburrean. Errenteriako Udalak gazteen emantzipazio politiketan sakondu … Jarraipena\nErrenteriako 19 udaltzaingoko agentegaiek prestakuntza hasi dute aste honetan\nJoan den asteazkenean hasi zuten Errenteriako 19 udaltzaingoko agentegaiek trebakuntza Arkauteko (Araba) Polizia eta Larrialdietako Euskal Akademian. Errenteria, prestakuntzan agente gehien dituen hirugarren herria Denera EAEko hainbat herritako 251 udaltzaingoko agentegaik jasoko dute formakuntza aipatutako akademian datozen zazpi hilabeteetan. Errenteria da udaltzain izangai gehien dituen hirugarren herria, Bilbo (110) eta Vitoria-Gazteizen (28) atzetik besterik ez. … Jarraipena\nErrege Kabalgata herriko kaleetan barrena ibiliko da larunbatean\nUrtero bezala, aurten ere Errege Kabalgata ederra izango du Errenteriak. Izan ere, Telleri IGEa, Egiluze-Hijas de la Cruz IGEa , Jaitoki Furius elkartea, Euforia elkartea, Udaltzaingoa eta DYAko nahiz Babes Zibileko boluntarioak, Udalarekin elkarlanean aritu dira aurtengo kabalgata antolatzen. Ohiko moduan, Kabalgata 18:00etan irtengo da Tulle kaletik (Pontika), eta Maria de Lezo, Biteri, Alfonso XI, … Jarraipena\nArlo ezberdinetako diru-laguntzak emateko oinarriak eta deialdiak onartu dituzte 2019 urterako\n2019an Errenteriako Udalak emango dituen diru-laguntza lerroen oinarriak eta deialdiak onartu dituzte. Arlo ezberdinei dagozkien laguntzak dira, guztira 30 deialdi. Besteak beste, kirola, hezkuntza, hizkuntza politika, gizarte aniztasuna, berdintasuna, kultura edo gazteria arloei loturiko laguntzak dira. Deialdi bakoitzaren ezaugarriak, epeak eta baldintzak ondorengo artxiboetan kontsulta daitezke, zerrenda zehatzarekin batera. Hona hemen zerrenda zehatza: 2019. urtean … Jarraipena\nErrenteriako Udalak jai egun hauetan erabiltzen diren petardo eta leherkari txikiek dakarten arriskua ikusita, honoko bando hau argitaratu du. BANDOA Indarrean dagoen Lehergailuen Araudiaren arabera, lehergailua da edozein sustantzia edo sustantzien nahasketa, energia kolpetik askatzean, baldintza jakin batzuetan, gainpresioa sortzen duena edo sor dezakeena. Gainpresio honekin batera, sua edo zarata izaten da, energia askatzeko mekanismo … Jarraipena\nAitzol Gogorzaren eta Mikel Arrietaren egoeraren inguruko erakunde adierazpena\nHau da, hitzez-hitz, Errenteriako Udalak Aitzol Gorgorzaren eta Mikel Arrietaren inguruan alderdi guztien aldekotasunaz onartu duen erakunde adierazpena: ERRENTERIAKO UDALAK AITZOL GOGORZA ETA MIKEL ARRIETA HERRIKIDEEN EGOERAREN INGURUAN ADIERAZTEN DU: LEHENENGOA: Udal batzarrak eskumena duten agintariei eskatzen die aintzat har ditzatela indarrean dagoen estatuko legedia eta nazioarteko estandar zorrotzenak, halako moldez non gaixotasun sendaezin oso … Jarraipena\nGabonak direla-eta, aldaketak izango dira udal kirol-instalazioen ordutegietan\nGabonak direla eta, kirol instalazioen ohiko ordutegia aldatu egin da; egun batzuetan ordutegiak aldatu egingo dira, eta beste batzuetan, berriz, itxita izango dira. Lehenengoen artean daude aaenduaren 24a eta 31. Bi egun hauetan bai Galtzarabordako Udal Kiroldegia eta baita Fanderiako Udal Igerilekuak ere ohi baino lehenago itxiko dituzte; izan ere, egun horietako erabilera ordutegia 14:00etan … Jarraipena\nHonako hontan 50 bizikleta banatuko ditu herrian erosketak egiten dituztenen artean. Horretarako kartilla batzuk banatzen ari dira herritarren artean eta kanpainan parte hartzen duten dendetan 30 eurotik gorako erosketa bat egiten den bakoitzean zigilu bat jarriko dute dendariek. 10 zigilu biltzen direnean azkar aurkeztu beharko da kartilla Errenkoalderen bulegoan, lehenengo 49 pertsonek bizikleta irabaziko baitute … Jarraipena\nHirigune historikoko Eraikuntzen Ikuskapen Teknikoa (E.I.T.) egiteko diru-laguntzak eskatzeko epea zabalik dago 2018 urtean emango diren Hirigintza saileko diru-laguntzak eskatzeko epea zabalik dago. Diru-laguntza lerroa: Errenteriako hirigune historikoan, jabekide erkidegoei eta eraikinen jabeei Eraikuntzen Ikuskapen Teknikoa (E.I.T.) egiteko eta horren ondoriozko obrak burutzeko. Ondoko esku-hartzeak bete beharko dira dirulaguntza jaso ahal izateko: – Jabekide Elkargoaren titulartasuneko … Jarraipena


Euskaraz Berbetan - Wikipedia, entziklopedia askea.\nEuskaraz Berbetan Bermeoko (Bizkaia) euskara-elkartea da. 1994an sortu zen, Bermeon euskararen erabilera berreskuratu eta bultzatzeko helburuarekin. Urtean zehar hainbat ekitaldi antolatu ohi ditu; hala nola, Euskal eguna udaberrian, ipuin, kantu eta komiki lehiaketa, nahiz asteburu kulturalak Sara eta Leitzako kultura-taldeekin batera.\nOrriaren azken aldaketa: 13 abendua 2015, 10:34.


Miren Aranoa: “ETBren aurkako obsesioa jarrera zentsuratzaile eta inposatzaile baten isla da” | EA - Eusko Alkartasuna\nHasiera » Albisteak » Miren Aranoa: “ETBren aurkako obsesioa jarrera zentsuratzaile eta inposatzaile baten isla da”\n“UPNk ETBren emisio digitalak eragozteko ezarritako salaketak eta haren ondorioz, emisioen behin behineko eteteak, agerian uzten du beste behin ere Nafarroako eta Espainiako eskuinak euskararen kontra duten jarrera tematia. Euskarazko katea ikusteko askatasunaren eta aniztasunaren aurkako jokabide inposatzaile, neurrigabeko eta zentsuratzailea erakutsi dute; Frankismo osteko garaietan ere ezagutu ez genuena.\nAzpijoko maltzur honekin, UPNk eta PPk ari utzi dute parekoak direla, nafar gizartearen aniztasuna eta askatasuna onartzeko ezgauzak. Lotsagarria eta onartezina da legezkotasunaren argudioak erabiltzea Nafarroi euskara hutseko telebista kate bakarra ikustea ukatzeko. Nafarroako euskaldunen hizkuntza eskubideak urratzeaz gain, informazio eskubidea ere oztopatzen dute. Amorrualdi hauek agerian uzten dute UPNren porrot politiko erraldoia.\nHain zuzen ere, ETB ikusteko nahia ez da soilik nafar herritarren eskaria, Foru parlamentuko gehiengo batek babesten duena, baizik eta Europak Nafarroako Gobernuari zuzenean egiten dion errekerimendua, Hizkuntza Gutxituen Eskutitza bete eta euskara hutseko telebista bat bermatzeko eskatuz. Gogoratu beharra dago gainera, gaur egun, ETB dela euskara hutsezko marrazki bizidunak eta haur programazio bat eskaintzen dituena.\nBaina ez da lehen aldia UPNk eta PPk ETB ikusteko antena bat zigilatzen dutela. Eusko Alkartasunak 2012. urtean antena bat ezarri zuen Erreniega mendatean, Iruñerrian ETBren emisio digitalak jaso ahal izateko eta, azkar aski zigilatu zuten. Ostean alderdiak pairatu duen jazarpen juridikoak eta zigor ekonomikoek, 54.000 euro ingurukoak, agerian uzten dute Nafarroako eta Espainiako eskuinaren haserrealdien atzean erabaki ideologikoa bat dagoela: Nafarroan euskal telebista jasotzea eragotzi nahi dute.\nGuzti horregatik, beharrezkoa da nafar herritarrok kalera ateratzea modu masiboan gure eskubide eta askatasunen aurkako erasoa salatzeko. Eusko Alkartasunatik parte hartuko dugu ETBren alde datorren ostegunerako aurreikusitako mobilizazioetan. Aski da. Eskubidea dugu euskara hutsean komunikatu, informatu eta gozatzeko”.


Udal laguntzen bidez 382.000€ bideratuko ditu Udalak egoera ekonomiko larrienean daudenentzat - Azpeitiko Udala\nHerriko egoeraz kezkatuta agertu dira gaur Nagore Alkorta alkatea eta Leire Goenaga Gizarte Zerbitzuetako batzordeburua prentsaurrean. Herrian dagoen osasun egoeraren bilakaeraz kezkatuta eta herritarrek bizi dituzten egoeraz kezkatuta. Gaurkoan, urgentziaz abian jarritako udal laguntzen berri eman dute; okerren pasatzen ari diren horientzako egokitu dituzte baliabide publiko horiek. Hala ere, herriko Covid-19 kasu positiboak kontralatu gabe daudela jakinik, datuek oraindik ere okerrera egin dezaketelakoan, prebentzio neurriak zorrotz betetzeko deia egin diete herritarrei, eta gaixorik eta konfinatuta adudenei “babes osoa” adierazi die alkateak.\nIazko martxotik indarrean osasun alarma egoerak, eragin zuzena izan du herritarren ekonomian. Alkortaren hitzetan, “herritarren pobretzea” ematen ari da. Ostalaritzan edota tokiko merkataritzan lan egiten duten herritarrek bizi duten egoera” kritikoa izan daiteke nabarmenena”, baina beste hainbat sektoreetako langileak ere kaltetu zuzenak dira bere esanetan. Azken datuen arabera 2020. urtearen buakeran % 8,8koa zen herriko langabezia tasa; zehazki 636 azpeitiar zeuden langabezian, eta 256 pertsona daude ERTEan; horietatik 205 zerbitzuetako langileak.\n2021aren hastearekin bat, urgentziaz gizarte larrialdietarako diru laguntza lerroa jarriko du abian udalak: “Laguntza horien helburua da, egoera ekonomiko larrienean dauden azpeitiar horiek babestea. Laguntza honek berdin balioko du langabezian, kontratupeko lanean edota autonomo moduan lan egiten duten herritarrentzat. Egoera berezi honetan egon daitezkeen beharrei erantzuteko egokitzapenak egin ditugu. Eta beraz, bete beharreko baldintzak dituzten azpeitiar guztiek izango dute udal laguntza hau jasotzeko eskubidea”, azaldu du alkateak.\n382.000 euroko dirulaguntza lerroa da, baina, behar izatera, diru gehiago jartzeko konpromisoa dutela adierazi dute: “Azpeitiko udalarentzat lehentasun osoa du egoera ekonomiko larrienean egon daitezkeen azpeitiarrak babestea. Eta horretarako diru gehiago behar balitz kreditu aldaketa bitartez txertatuko genuke”, gaineratu du.\nSustapen ekonomikorako diru laguntzak prestatzen hasiak direla ere aurreratu du Alkortak: “Datozen asteetan sektore ekonomiko ezberdinetako ordezkariekin landuko ditugu. Ostalari, merkatari, baserritar nahiz industrian lanean diharduten ordezkariekin bilduko gara, beraien ekarpenak jaso eta 2021eko aurrekontuan sustapen ekonomikorako jasotako 450.000 euro ahalik eta modurik eraginkorrenean kudeatzeko”.\nOkerren pasatzen ari direnentzat, laguntzak\nAzpeitiko Udala “ahalegin berezia” egiten ari dela sortu diren behar berriei erantzuteko azpimarratu nahi izan du Goenagak. Horren isla, datu bat: iaz, gizarte larrialdietarako laguntzen eta udal laguntzen bidez 500.000€tik gora bideratu zituen, herriar behar gehien duten familietara. %75a udalak jarri zuen, eta %25a Eusko Jaurlaritzak.\nAurtengorako, gizarte larrialdie eta udal laguntzetarako 382.000€ jaso dira aurrekontuetan: “Udaleko sarrerak jaitsi badira ere partida hori igo egin dugu, egoerak horrela eskatzen duelako. Herritarren diru sarrerak jaitsi egin dira, eta lehen egoera zailean zeudenak orain okerrago daude. Langabe gelditu direlako herriko gazte eta familia asko edo ERTEan daudelako hileroko diru sarreretan beherakada nabarmena jasan dutelako”.\nUdal laguntza eta gizarte larrialdietarako laguntzen bidez ohiko kontzeptuak laguntzeaz gain, bi berrikuntza izango dira 2021. urteko deialdian.\nOinarrizko gastuetan elikagai, higiene, osasun gastu eta hainbat gastu pertsonal laguntzen dira. Ohiko etxebizitzako gastuetan, berriz, alokairua edo mailegu gastuak laguntzeaz gain ura, gasa, argindarra, asegurua, IBIA, zaborra…. Bezalako kontzeptuetarako laguntza jasotzen da.\nGoenagak gogorarazi du iazko deialdian, dagoeneko sartu zituztela hainbat aldaketa Covid-19ak eragindako egoera aintzat hartuta.\nBi berrikuntza nagusi udal laguntzetan\nOrain arteko ohiko gastuez gain, bi aldaketa nagusi jaso dira aurtengo deialdian. Alde batetik, norbere jarduera ekonomikoari lotutako higiezin edo lokalaren hainbat gastu (alokairua, mailegua edo hornikuntza gastuak) lagunduko dira. “Egoera honetan dauden familientzat izugarrizko zama da ohiko etxebizitzako gastuez gain bere jarduera ekonomikoa burutzen duen lokalaren gastuak ordaintzea”, zehaztu du Goenegak.\nBestetik, Udal Laguntzen bidez azken urteotan pentsio baxua duten pertsonentzako laguntza osagarria zabaldu egingo da, eta pentsiodun desberdinei eskainiko zaie. “Laguntza urtez urte egokitzen doa, iaz alargunei zabaldu zitzaien laguntza hori jasotzeko aukera, eta, aurten, desgaitasun desberdinengatik ezintasun pentsioa dutenek ere jaso ahal izango dute”, zehaztu du.\nLaguntza honen bidez, adin txikikoen eskolaz kanpoko jardueretako bekak ere bideratuko ditu udalak.\nLaguntzaren baldintza orokorrak\nAzpeitian erroldatuta egotea\nDiru-sarreren muga hileko\nOndare osoaren muga\nOhiko etxebizitzaz gain (garaje eta trastelekua barne), ezin da beste ondasun higiezinik eduki laguntza jasotzeko.\nFamilia unitatea osatzen duten kideen artean ezingo dituzte goian azaldutako diru sarrera kopuru horiek gainditu.\nAutonomoen kasuan, laguntza eskatu aurreko hileko diru-sarrerak kontabilizatuko dira, baita laguntza eskatzen den aldiko diru-sarrerak ere.\nJasotzen diren eskaera eta kasu guztiak banan-banan aztertzen dira


Eguerdi garaia deskonexio, ikaskuntza, hazkuntza, dibertsio eta osasuntsu elikatzeko une bezala ulertzen dugu eta hori sustatzen du Mahi-Mahi proiektuak. Eguerdiko atsedenean jantoki eta jolastokiak deskonexio eta zoriontasun oasi bilakatzeko helburuarekin egiten dugu lan.\nEta hau bizipenen bitartezko ikaskuntzari esker lortzen dugu. Gurean ostegunak bereziak dira beti eta janariaren bidez edota ekintza ezberdinen bidez sentimenduak landu, munduko beste kulturak ezagutu, gure gaitasunak trebatu edota gure sormena dantzan jartzen dugu.\nGure bidelagun ditugun Hezilagunek, ekintza eta jolas ezberdinak proposatzen dituzte egunero jolastokian, elkarlana, errespetua eta gozamena abiapuntu dituztenak.\nEkintza bereziak, elikaduraren inguruko tailerrak eta beste hamaika sorpresek bizirik mantentzen dute momentu oro Mahi-Mahi guneen magia.\nGurean osasuntsu jan eta ongi pasatzeko momentua baita eguerdia.


Eguneratze sozialak Asteko egunaren arabera antolatzeko Excel formula Martech Zone\nLan egiten dugun bezeroetako batek nahiko sasoikotasun koherentea du negozioan. Hori dela eta, sare sozialen eguneratzeak oso aurreratuta antolatzea gustatzen zaigu, data eta ordu zehatz horietan jotzeaz kezkatu behar ez izateko.\nSare sozialak argitaratzeko plataforma gehienek kargatze masiboa eskaintzen dute zure sare sozialetako egutegia antolatzeko. Geroztik Agorapulse ren babeslea da Martech Zone, Haien prozesuan zehar ibiliko naiz. Behaketa gisa, malgutasun pixka bat ere eskaintzen dute komaz bereizitako balioa (CSV) fitxategia igotzerakoan, zure fitxategiaren zutabeak mapatu ditzakezu, gogor kodetuta eduki beharrean.\nCSV fitxategia eraikitzen dugunean, ez dugu nahi tweet bat astean 7 egunetan ordu berdinean jotzea. CSV astegun zehatzetara eta ausazko zenbait ordutara ezarri nahi dugu goizero. Adibide honetan, kalkulu orria sare sozialen eguneratzeekin beteko dut goizetan astelehen, asteazken eta ostiraletan.\nAsteko eguna kalkulatzeko Excel formulak\nZiurtatu Excel kalkulu orri batekin hasi behar duzula, ez CSV fitxategi batekin, erabiliko dugunez Excel formulak eta gero fitxategia CSV formatura esportatu. Nire zutabeak nahiko sinpleak dira: data, Testu, eta URL. A2 gelaxkan, nire formula gaurko lehen astelehena aurkitzea da. Goizeko 8etan ere jarriko dut ordua.\nFormula hau datorren astera salto egin eta astean astelehena aurkitzen du. A3 gelaxkan, A2 eguneko 2 egun gehitu behar ditut asteazkeneko data lortzeko:\nOrain, A4 gelaxkan, 4 egun gehituko ditut ostiraleko data lortzeko:\nOraindik ez dugu amaitu. Excel-en, automatikoki arrastatu ditzakegu Excel-en gelaxka batzuk ondorengo errenkadetan formulak automatikoki kalkulatzeko. Hurrengo 3 errenkadek aste bat gehituko dute goiko kalkulatutako eremuetara. A5, A6, A7, A8, A9 eta A10 dira hurrenez hurren:\nOrain, inportatu nahi dituzun eguneratzeen formula arrastatu dezakezu.\nAusazko denborak Excel-en\nData guztiak finkatuta ditugunean, agian ez dugu ordu zehatzean argitaratu nahi. Beraz, zutabe bat A zutabearen ondoan txertatuko dut eta, ondoren, B zutabean, ausazko etxe kopurua eta minutuak gehituko dizkiot A zutabeko orduari, baina ez pasatu eguerdia:\nOrain arrastatu formula B2-tik behera:\nHor goaz! Orain astelehen, asteazken eta ostiraleko egunen zutabea dugu goizeko 8: XNUMXetatik XNUMX: XNUMXetara ausazko ordutegiarekin. Ziurtatu Excel kalkulu orria (AS Excel) gordetzen duzula orain. Baliteke hiruhileko edo urtero kalkulu-orri honetara itzultzea nahi izatea, hurrengo eguneratze sozialak antolatzen ditugun bitartean.\nBalioak Excel-en kopiatzea\nAukeratu Editatu> Kopiatu zure Excel menutik eta ireki Excel lan-orri berri bat - hau izango da CSVra esportatzen dugun lan-orria. Ez ezazu zutabea oraindik itsatsi. Hala egiten baduzu, formulak itsatsiko dira eta ez benetako balioak. Lan-orri berrian, hautatu Editatu> Itsatsi berezia:\nElkarrizketa-leiho bat eskaintzen du, balioak hautatzeko:\nZenbaki bat hamartarren batekin itsatsi al du? Ez zaitez kezkatu: zutabea data eta ordu gisa formateatu besterik ez duzu.\nOrain, behar dituzun datuak lortu dituzu! Eguneratze sozialak bete eta estekak ere gehitu ditzakezu. Nabigatu hona Fitxategia> Gorde honela eta hautatu Komaz bereizitako balioak (.csv) zure moduan File Format. Hori izango da solte igoera sare sozialak argitaratzeko sistemara inporta dezakezun fitxategia.\nerabiltzen ari bazara Agorapulse, beren Bulk Upload funtzioa erabil dezakezu zure eguneratze sozialak kargatzeko eta antolatzeko\nNola kargatu masiboki eguneratze sozialak Agorapulse-n\nDibulgazioa: naiz Agorapulse Enbaxadorea.\nTags: agorapulsesolte igoeraexcelexcel kalkulatu egunaexcel formulakausazko denbora exceltxioak programatzea\n15ko azaroaren 2020an, 2: 01an\nEskerrik asko aholku bikainengatik! Programazio tresna guztiekin, ez nuen sekula pentsatuko Excel erabiltzea.


Antton Kazabonek liburu berria aurkeztu du | El Diario Vasco\nOiartzunAntton Kazabonek liburu berria aurkeztu du\nAntton Kazabonek liburu berria aurkeztu du\nAntton Kazabon liburu berriaren aurkezpenean.\n'Errekak oiloari' metaforaz betetako ipuin liburua idatzi du oiartzuarrak\nBASTEROBERRI OIARTZUN. Jueves, 26 octubre 2017, 08:44\nAntton Kazabon idazle eta irakasle-ohi oiartzuarrak bere azken lana argitaratu berri du Elkar argitaletxearekin: Errekak oiloari. Haur literaturako Xaguxar bildumaren baitan kaleratu diren lau lanetako bat dugu Kazabonena. Xabier Mendiguren eta Alaine Agirre, Garazi Kamio eta Lur Gallastegiren lanekin batera atera da oiartzuarrarena.\n'Errekak oiloari' izeneko ipuin liburua zortzi urtetik goitiko umeen-tzat sortutako lana da. Ilustrazio lanak Enrique Morentek egin dizkio.\nHainbat elkarrizketa txikiren bidez gauzen arteko konparaketak egitean datza, bata bestearen parean jartzean. Dikotomikoa: Zubia errekaren inbidiatan bizi da. Astoa eta oilarra, beti sesioan. Otsoak zakurra izan nahi du eta zakurrak otso. Euria eta elurra, berriz ez daude gustura daukatenarekin. Katua eta sagua ez dira elkarrekin batere ondo moldatzen...\nGaztetxoek teknologia berriekin duten harremanaren azterketa ikusgai Etenik gabe, astelehenean aurkezpen eta hitzaldiekin segiko dute Oiartzunen